
 讜诪讬 住诇讬拽 讻讜' 讜讛讗 讻转讬讘. 讘讛讛讬讗 驻专砖转讗 讜讬注诇讜 爪讚拽讬讛 讗诇 讛诪诇讱 专讘诇转讛 讗诇诪讗 讘专讘诇讛 讛讜讛: 讝讜 讗谞讟讜讻讬讗. 讜讗谞讟讜讻讬讗 拽讬讬诪讗 诇谉 讚讗讬谞讛 诪讗专抓 讬砖专讗诇: 讚诪讜转 讚讬讜拽谞讜. 砖诇 谞讘讜讻讚谞爪专: 讞拽讜拽讛 诇讜 注诇 诪专讻讘转讜. 砖诇 谞讘讜讝专讗讚谉 讜讚讜诪讛 诇讜 讻诪讜 砖注讜诪讚 诇驻谞讬讜 讜诇讻讱 讻转讬讘 讘讗 谞讘讜讻讚谞爪专 讜讛讬讬谞讜 讻讘讜讚: 讟注讬谉 转诇转 诪讗讛 讻讜讚谞讬讬转'. 诪砖讗讜讬 砖诇砖 诪讗讜转 驻专讚讜转: 谞专讙讗 讚驻专讝诇讗. 驻讟讬砖讬 讘专讝诇: 讚砖诇讬讟' 讘驻专讝诇讗. 讘专讝诇 讞讚讜讚 讛拽讜爪抓 讘专讝诇 讗讞专: 讘诇注转讬谞讛讜. 诇讗 讘诇讬注讛 诪诪砖 讗诇讗 砖讬讘专诐 砖讛讬讜 诪转驻讜爪爪讬谉 讛驻讟讬砖讬诐 讘讛讻讜转诐 讘砖注专 诇砖讘专讛: 驻转讜讞讬讛 讬讞讚. 诪砖诪注 注诇 驻转讞 讗讞讚 讛诇诪讜 讻诇 讛讻砖讬诇讬诐 讜讻讬诇驻讜转 讬讞讚 讜诇讗 讛讜注讬诇 讻诇讜诐: 砖讜讜专 讘专 砖讜讜专. 讚讜诇讙 讘专 讚讜诇讙 拽讜诐 讜讻讘砖 讬专讜砖诇讬诐 诇谞讘讜讝专讗讚谉 拽讗诪专 诇''讗 砖讜讜专 讘专 砖讜讜专 诪讚诇讙 讘专 诪讚诇讙 拽驻爪转 驻注诐 讗讞转 注诐 住谞讞专讬讘 讜注讻砖讬讜 驻注诐 砖谞讬讛: 讘拽讜驻讗. 诪讙讘 讛驻讟讬砖 讜诇讗 诪讞讜讚讜 讻诪讜 拽讜驻讗 讚诪讞讟讗 (讘''诪 讚祝 诇讞:): 讬讜讚注 讻诪讘讬讗 诇诪注诇讛. 转驻诇讛 讛讬讗 讬讜讚注 诇驻谞讬讱 讗讜转讜 住讘讱 注抓 拽专讚讜诪讜转 砖砖讘专 讘讜 讗转 讬专讜砖诇讬诐 讻讗讬诇讜 讛讘讬讗讜 诇诪注诇讛 讘讻住讗 讛讻讘讜讚: 讙讘讛 讛讬讻诇讗. 讜讘拽砖 诇注诇讜转 诇专拽讬注: 讚专讻讜 讘讬讛 诪谉 砖诪讬讗. 讜讛砖驻讬诇讜讛讜: 讝讞讛 讚注转讬讛. 诪转讙讗讛 注诇 砖讛讬讛 诪爪诇讬讞: 注诪讗 拽讟讬诇讗. 砖讻讘专 谞讙讝专 注诇讬讛诐 注诇 讻讱: 讜讟讞谞讬 拽诪讞. 讜讟讞谞讬 讞讟讬诐 诇讗 谞讗诪专 讗诇讗 拽诪讞 砖讗讬谉 爪专讬讱 讟讞讬谞讛: 爪诪转讱. 诪拽讜诐 砖讛拽诇注讬诐 爪讜诪转讬谉 讘爪讚 讛专讗砖: 砖讜讘诇. 拽诇注 讛专讗砖 砖讚讜诪讬谉 诇砖讘诇讬诐: 讙诇讬 砖讜拽 注讘专讬 谞讛专讜转. 驻讜专注谞讜转 讝讛 讛讬讛 讛拽讘''讛 讗讜诪专 诇讬砖专讗诇 诇讻讜 讜讟讞谞讜 拽诪讞 讻诇讜诪专 讟讞讜谞讬诐 讗转诐 讻讘专 诇拽诪讞 讜转讞讝专讜 讜转讟讞谉 注讚讬讬谉 转讙诇讬 拽诇注讬 专讗砖讬讻诐 讜砖讜拽讬讻诐 讜转诇讻讜 讘讙诇讜转: 讗讬讬转讜 诇讬 讜讗讬谞住讬. 讜讗谞住讛 讗诐 讚诐 讝讘讞讬诐 讛讜讗: 讻住讬 讜诇讗 讗讬讚诪讬. 砖讞讟 讘讛诪讜转 讜诇讗 讗讬讚诪讬 讛讚诐: 驻专讟转讗. 砖讟专 爪讜讜讗讛: 讜讗讬转讙讬讬专. 谞讘讜讝专讗讚谉: 讙专 转讜砖讘. 砖诇讗 拽讘诇 注诇讬讜 砖讗专 诪爪讜转 讜拽讘诇 注诇讬讜 砖诇讗 诇注讘讜讚 注讘讜讚转 讻讜讻讘讬诐: 砖诇 讗讜转讜 专砖注. 谞讘讜讻讚谞爪专: 专驻讬谞讜 讜诇讗 谞专驻转讛. 砖讛讬讛 讛拽讘''讛 诪讘拽砖 诇专驻讗讜转讜 诇讛讻谞讬住 诪讘谞讬 讘谞讬讜 转讞转 讻谞驻讬 讛砖讻讬谞讛: 讗诇讜 谞讛专讜转 讘讘诇. 砖讛诐 专注讬诐 诇砖转讜转: 爪谞讬讬转讗 讚讘讘诇. 讚拽诇讬诐 诪专讬诐 讛诐 砖注讜诪讚讬诐 讘谞讛专讜转 诇''讗 爪讬谞讜谞讬讬转讗 讚讘讘诇 讚拽诇讬诐 专注讬诐 砖诇 谞讛专讜转 讘讘诇 砖讗讬谉 谞讜砖讗讬诐 驻讬专讜转 诇驻讬 砖讛诪讬诐 专注讬诐 讛谉 诇讙讚诇 驻讬专讜转 讘住讜讟讛 (讚祝 诪讜:) 讗诪专讬' 拽讜砖讟讗 讛讜讗 讚讗诪专讬转讜 讛谞讬 爪谞讬讬转讗 讚讘讘诇 诪砖砖转 讬诪讬 讘专讗砖讬转 讗讬转谞讛讜 讜谞讛专 砖转讞转 讛谞讬 爪讬谞讜谞讬讬转讗 诪讬 诪专讬诐 谞讬谞讛讜: 砖讬讘讘讬. 砖讻谞讬诐: 驻讜拽 转讗. 爪讗 诪诪拽讜诪讱 讜讘讗 讗诇 讗专抓 讬砖专讗诇 讜转讻讘砖谞讛: 讻讬 讗讬谉 讛讗讬砖. 诪拽专讗 讛讜讗 讘诪砖诇讬: 讘拽专讬讘讗 讛讜讗. 讘拽专讜讘 讛讜讗 讜讬讘讗 讘注转 讚讜讞拽诐 诇驻讬 讚专讻讜 砖诇 诪拽专讗 讝讛 砖讛诐 砖诇讞讜 诇讜 砖讜诪注讬诐 讗谞讜 砖讛讜讗 讗讻诇 诪讬诇转讗 讚讛讜讛 讗诪专讬 诇讬讛 讛讜讛 诪砖讬讘 讚讘专 讝讛: 爪专讜专 讛讻住祝 诇拽讞 讘讬讚讜. 爪讚讬拽讬诐 砖讘讛谉 诪转讜: 讜讗讻专讛 诇讬 讘讞诪砖讛 注砖专 讻住祝. 驻讚讬转讬 讗讜转讛 讘诪爪专讬诐 讘讟''讜 讘谞讬住谉: 讻住祝 讜讞讜诪专 砖注讜专讬诐 讜诇转讱 砖注讜专讬诐. 讘讝讻讜转 爪讚讬拽讬诐 砖谞拽专讗讜 讻住祝 讞讜诪专 砖注讜专讬诐 砖诇砖讬诐 住讗讬谉 讜诇转讱 讞诪砖讛 注砖专 住讗讬谉 讗诇讜 讗专讘注讬诐 讜讞诪砖讛 爪讚讬拽讬诐 砖讛注讜诇诐 诪转拽讬讬诐 注诇讬讛诐 讘讞讜诇讬谉 驻专拽 讙讬讚 讛谞砖讛 (讚祝 爪讘.) 驻注诪讬诐 砖砖诇砖讬诐 讻讗谉 讜讟''讜 讘讗专抓 讬砖专讗诇 讜驻注诪讬诐 砖讟''讜 讻讗谉 讜砖诇砖讬诐 讘讗专抓 讬砖专讗诇 讜讘诪住讻转 讞讜诇讬谉 讛讬讻讗 讚拽讗 诪驻专砖 讛讗讬 拽专讗 讘爪讚讬拽讬讗 讗诪专讬 讗讬谉 讻住祝 讗诇讗 爪讚讬拽讬诐 讜讻谉 讛讜讗 讗讜诪专 爪专讜专 讛讻住祝 诇拽讞 讘讬讚讜: 讻讘专 拽讘注 诇讛诐 讝诪谉. 砖诇讗 讬讘讗 注讚 注' 砖谞讛 砖转砖诇讬诐 讙诇讜转 讘讘诇: 诪转诇讙讗 讜诪诪讟专讗. 诪讞诪转 砖诇讙讬诐 讜诪讟专讬诐: 转讗 讗砖讬谞讗 讚讟讜专讬. 讘讗 讚专讱 转讞转讬转 讛讛专讬诐 讜讛讛专讬诐 讬讙讬谞讜 注诇讬讱 诪谉 讛砖诇讙讬诐 讜诪谉 讛诪讟专讬诐. 砖诇讞讜 讻专 诪讜砖诇 讗专抓. 砖诇讞讜 砖诇讬讞 讗诇 谞讘讜讻讚谞爪专 砖讛讬讛 诪讜砖诇 讗专抓 砖讬讘讗 讗诇 讛专 讘转 爪讬讜谉 讚专讱 讛住诇注讬诐 讜讛讛专讬诐: 诇讬转 诇讬 讚讜讻转讗. 诇讗 讬讛讬讛 诇讬 诪拽讜诐 住讘讬讘 诇讬专讜砖诇讬诐 砖谞讜讻诇 讗谞讬 讜讞讬讬诇讬 诇讬砖讘 讘诪拽讜诐 诪讻讜住讛 诪驻谞讬 讛讙砖诪讬诐: 拽讘专讬讛诐 砖诇 讬砖专讗诇. 诪注专讜转 砖诇讛谉 住讘讬讘 诇讬专讜砖诇讬诐 讜讘讛谉 讗转讛 讜讞讬讬诇讜转讬讱 讬讻讜诇讬谉 诇讬砖讘: 讬讜爪讬讗讜 讗转 注爪诪讜转 诪诇讻讬 讬讛讜讚讛. 砖注转讬讚讬诐 诇讛砖诇讬讱 诪谉 讛拽讘专讬诐 讛注爪诪讜转 砖讘拽讘专讬诐 砖谞讗诪专 讘注转 讛讛讬讗 讜讙讜': 讗讬诪转 讗转讬 讘专 谞驻诇讬. 讗讬讬讚讬 讚讗诪专讬谞谉 爪专讜专 讛讻住祝 诇拽讞 讘讬讚讜 砖谞转诪注讟讜 讛爪讚讬拽讬诐 拽讗 诪讬讬专讬 讛讗 谞诪讬 讘诪砖讬讞 讜拽讗诪' 转诇诪讬讚讬诐 诪转诪注讟讬谉 讜讗讬讬讚讬 讚讗诪专讬' 讜转讛讬 讛讗诪转 谞注讚专转 讗讬讬转讬 讛讗 讚讛讛讜讗 讗转专讗 讚砖诪讬讛 拽讜砖讟讗: 

转讜住驻讜转



 讗讬谉 驻讬专讜砖 诇拽讟注 讝讛 

讬讚 专诪"讛

诪讗讬 诪专讜讚讱 讘诇讗讚谉 讘谉 讘诇讗讚谉 诪驻谞讬 诪讛 谞拽专讗 砖诐 讗讘讬讜 注诇讬讜 诪砖讜诐 讚讛讜讛 讬转讬讘 讗讘讘讗 讻讬 讛讜讛 讻转讬讘 砖诪讬讛 讛讜讛 讻转讬讘 砖诪讬讛 讜砖诪讬讛 讚讗讘讜讛 讻讚讬 诇讞诇讜拽 讻讘讜讚 诇讗讘讬讜: 



讗诪专 专讘讗 讟注讜谉 转诇转 诪讗讛 讻讜讚讗谞讬讗转讗 诪砖讗 砖诇砖 诪讗讜转 驻专讚讜转 拽专讚讜诪讜转 砖诇 讘专讝诇 讛砖讜诇讟 讘讘专讝诇 讜诪讞转讻讜 砖诇讞 诇讜 谞讘讜讻讚谞爪专 诇谞讘讜讝专讗讚谉 讜讻诇讛讜 讘诇注转讬谞讛讜 讞讚讗 讚砖讗 讚讬专讜砖诇诐 讻诇讜诪' 讻讬诇转' 讗讜转谉 诪讞诪转 砖讛讬讜 诪转驻讜爪爪讬谉 [讘讛讻讜转] 讘讛谉 讘砖注专 砖谞讗诪专 讜注转讛 驻转讜讞讬讛 讬讞讚 讘讻砖讬诇 讜讻诇驻讜转 讬讛诇讜诪讜谉 讻诇讜诪专 驻转讞讬讛 讛诇诪讜 讻砖讬诇 讜讻讬诇驻讜转 讘注讗 诇诪讛讚专 谞驻拽讗 讘转 拽诇讗 讜讗诪专讛 诇讬讛 砖讜讗专 讘专 砖讜讗专 讚讜诇讙 讘谉 讚讜诇讙 砖讜讘 讜讚诇拽 谞讘讜讝专讗讚谉 砖讜讘 讜讚诇讙 砖讻讘专 讛讙讬注 讝诪谞讛 诇讬讻讘砖 谞砖讗专 讘讬讚讜 拽专讚讜诐 讗讞讚 讘讗 讜讛讻讛 讘讘讬转 讬讚 砖诇讜 讘砖注专 讜谞驻转讞 讜诪驻谞讬 诪讛 诇讗 专爪讛 诇讛讻讜转 讘讘专讝诇 讻讚讬 诇谞住讜转 讗诐 诪讞诪转 讙讝专转 讛诪拽讜诐 讛讬讗 谞讻讘砖转 讜讗诐 诇讗讜 砖谞讗诪专 讬讜讚注 讻诪讘讬讗 诇诪注诇讛 讘住讘讱 注抓 拽专讚讜诪讜转 讻诇讜诪专 讬讜讚注 讜讬讞砖讘 讛讻讗讛 讝讜 讻诪讘讬讗 诇诪注诇讛. 讛讜讛 拽讗 拽讟讬诇 讜讗讝讬诇 注讚 讚诪讟讗 讛讬讻诇讗 讗讚诇讬拽 讘讬讛 谞讜专讗 讙讘讛 讛讬讻诇讗 诇注讬诇讗 诪诇讗讻讬诐 讛讙讘讬讗讜讛讜 诪驻谞讬 讻讘讜讚 讛讚讜诐 专讙诇讬讜 砖诇 诪拽讜诐 讜讛诐 诇讗 讛讬讜 讬讜讚注讬诐 砖讙讝专转 讛诪拽讜诐 讛讬讗 讚专讻讜 讘讬讛 诪砖诪讬讗 讜讗讞转讬讛 讜讬"诇 讚拽讘"讛 讚讙讝专 注诇讬讛 讚诇讬讙讘讬讛 讜诇讬讚专讻讜 讘讬讛 讜诇讞转讜讛 诇讗讜讚注讛 诇谞讘讜讝专讗讚谉 讚讗讬讛讜 讙讝专 注诇讬讛 讻讜诇讬 讛讗讬. 讛讜讛 拽讗 讝讬讞讗 讚注转讬讛 诇砖讜谉 讜诇讗 讬讝讞 讛讞砖谉 讻诇讜诪专 讛讬转讛 讚注转讜 住专讛 诪讛讻讬专 砖讘讙讝专转 讛诪拽讜诐 注砖讛 讻诇 讝讗转. 谞驻拽讗 讘转 拽诇讗 讜讗诪专讛 诇讬讛 讗专讬讗 拽讟讬诇讗 拽讟诇转 讗专讬 讛专讜讙 讛专讙转 讛讬讻诇 砖专讜祝 砖专驻转 拽诪讞 讟讞讜谉 讟讞谞转 砖讻讘专 谞讙讝专 注诇讬讛谉 讻诇 讝讛 砖谞讗诪专 拽讞讜 专讞讬诐 讜讟讞谞讬 拽诪讞 讞讟讬诐 诇讗 谞讗诪专 讗诇讗 拽诪讞 砖讟讞讜谉 讜注讜诪讚. 



拽讘"讛 讘注讗 诇讗讞专讜讘讬 讘讬转讬讛 诇讛讞专讬讘 讗转 讘讬转讜 讜诇讛专讜讙 讗转 注诪讜 讜诇拽谞讞 讬讚讬讜 讘讗讜转讜 讛讗讬砖 谞讘讜讝专讗讚谉 注专拽 讜讗讝诇 砖讚讗 驻专讟转讗 砖讟专 爪讜讗讛 讘讘讬转讜 讜谞转讙讬讬专:



讗讬讬讚讬 讚讗讬讬专讬' 讘谞讘讜讝专讗讚谉 讚讗讬讙讬讬专 讗讬讬转讬 讛讗 诪转谞讬转讗 讚转"专 谞注诪谉 讙专 转讜砖讘 讛讬讛 砖诇讗 拽讬讘诇 注诇讬讜 讗诇讗 砖诇讗 诇注讘讜讚 注"讙 讘诇讘讚 砖谞讗诪专 (诪诇讻讬诐 讘 讛壮:讬状讝) 诇讗 讬注砖讛 注讜讚 注讘讚讱 讻讜'. 专驻讬谞讜 讗转 讘讘诇 讜诇讗 谞专驻讗转讛. 注讜诇讗 讗诪专 讝讛 谞讘讜讻讚谞爪专 砖诇讗 专爪讛 砖讬讻谞住 诪讝专注讜 转讞转 讻谞驻讬 讛砖讻讬谞讛. 专' 砖诪讜讗诇 讘专 谞讞诪谞讬 讗诪专 讗诇讜 谞讛专讜转 讘讘诇 砖诪讬诪讬讛谉 专注讬诐 讜转专讙讜' 爪讜专讬讗转讗 讘讘诇讗讬 砖诐 诪拽讜诐 讛讜讗 讜诪讬诪讬讜 专注讬诐 讜拽专讜讘 讛讜讗 诇讘讘诇 讗讬转 讚讙专住讬 爪讬谞讬讗转讬 讚讘讘诇讗讬 讜讛诐 讚拽诇讬诐 讛讙讚诇讬诐 注诇 谞讛专讜转 讘讘诇 讜讗讬谉 谞讜砖讗讬谉 驻讬专讜转 讜讬砖 讗讜诪专讬诐 砖驻讬专讜转讬讛谉 [专注讬诐] 诇驻讬 砖讛诪讬诐 专注讬诐 讻讚讗讬转讗 (讘讙讬讟讬谉) [讘住讜讟讛] 讛谞讬 爪讬谞讬讗转讗 讚讘讘诇讗讬 诪砖砖转 讬诪讬 讘专讗砖讬转 谞讬谞讛讜:



讜讗讬讬讚讬 讚讗讬讬转讬谞谉 诪注砖讛 讚谞讘讜讝专讗讚谉 讛讬讻讬 讻讘砖讛 诇讬专讜砖诇诐 讗转讬谞谉 诇讗住讜拽讬 诇注谞讬谞讗 讗诪专 注讜诇讗 注诪讜谉 讜诪讜讗讘 讻讜' 砖诇讞讜 诇讬讛 驻讜拽 转讗 讜讻讘砖讛 砖诇讞 诇讛讜 诪住转驻讬谞讗 讻讜' 砖诇讞讜 诇讬讛 讻讬 讗讬谉 讛讗讬砖 讘讘讬转讜 砖诇讞 诇讛讜 讘拽讜专讘讗 讛讜讗 讜讗转讬 砖诇讞讜 诇讬讛 讛诇讱 讘讚专讱 诪专讞讜拽 砖诇讞 诇讛讜 讗讬讻讗 爪讚讬拽讬 讚诪讬讬转讜 诇讬讛 讘专讞诪讬 砖诇讞讜 诇讬讛 爪专讜专 讛讻住祝 诇拽讞 讘讬讚讜 讜讗讬谉 讻住祝 讗诇讗 爪讚讬拽讬诐 砖谞讗诪专 讜讗讻专讛 诇讬 讘讞诪砖讛 注砖专 讻住祝 讛讜砖注 讛讜讗 讚讗诪专 讛讻讬 讚讗讙专讛 诇讛讛讬讗 讗讬转转讗 讚驻拽讚讬讛 拽讘"讛 讘讞诪砖讛 注砖专 讻住祝 讜驻讬专讜砖讗 讚诪讬诇转讗 诪砖讜诐 讚讻转讬讘 讜讬讗诪专 讛' 讗诇讬 注讜讚 诇讱 讗讛讘 讗砖讛 讗讛讜讘转 专注 讜诪谞讗驻转 讻讗讛讘转 讛' 讗转 讘谞讬 讬砖专讗诇 讻诇讜诪专 讗讛讘讛 讻诪讜 砖讗讛讘 讛诪拽讜诐 讗转 讬砖专讗诇 砖讙讗诇诐 讜讻讬讜谉 讚讻转讬讘 讜讗讻专讛 诇讬 讘讞诪砖讛 注砖专 讻住祝 诪砖诪注 砖诇讗 讙讗诇 讗转 讬砖专讗诇 讗诇讗 讘讝讻讜转 讟"讜 爪讚讬拽讬诐 讗讘讜转讬谞讜 讜讗诇讜 讛谉 讗讘专讛诐 讬爪讞拽 讜讬注拽讘 讛讗 转诇转讗 讜讬"讘 讘谞讬 讬注拽讘 讛讗 讟"讜 讜讛讬讬谞讜 讚拽讗诪专 爪专讜专 讛讻住祝 诇拽讞 讘讬讚讜 讻诇讜诪专 砖诇讞讜 诇讬讛 讻讘专 诪转讜 讛爪讚讬拽讬诐 讜诇拽讞谉 诇讬砖讬讘讛 砖诇 诪注诇讛. 砖诇讞 诇讛讜 讚讬诇诪讗 讛谞讬 专砖注讬诐 讙讜驻讬讛谉 讚讗砖转讬讬专讜 注讘讚讬 转砖讜讘讛 讜讘注讜 专讞诪讬 讜诪讬讬转讬 诇讬讛 砖诇讞讜 诇讬讛 讻讘专 拽讘注 诇讛谉 讝诪谉 砖讘注讬诐 砖谞讛 砖诇讗 讬讘讗 注讚 讗讜转讜 讝诪谉. 砖诇讞 诇讛讜 住转讜讗 讛讜讗 讬诪讜转 讛讙砖诪讬诐 砖讛专讬 讘注砖专讛 讘讟讘转 住诪讱 注诇 讬专讜砖诇诐 讜诇讗 讬讻讬诇谞讗 诇诪讬转讬 诪讞诪转 (讟诇讗) [转诇讙讗] 讜诪讟专讗 砖诇讞讜 讗讬转讗 讗砖讬谞讗 讚讟讜专讗 讚专讱 砖讬谞讜 砖诇 讛专 讻诇讜诪专 讘转讞转讬转 讛讛专 砖讬讛讗 砖谞讜 砖诇 讛专 诪讙讬谉 注诇讬讱. 砖诇讞 诇讛讜 诇讬转 诇讬 讚讜讻转讗 讚讬转讬讘谞讗 讘讛 住讘讬讘讜转 讬专讜砖诇诐 诪讞诪转 讛砖诇讙 讜讛诪讟专 砖诇讞讜 诇讬讛 拽讘专讜转 砖诇讛谉 诪注讜诇讬谉 诪驻诇讟专讬谉 砖诇讻诐 讜讗转讛 讬讻讜诇 诇讬砖讘 讘讘谞讬谉 砖注诇 讙讘 拽讘专讜转讬讛谉 讜讘诪注专讜转 砖诇 拽讘专讜转 讜讛诐 讬讙讬谞讜 注诇讬讱 诪讛砖诇讙 讜讛诪讟专. 讜讛讬讬谞讜 讚讻转讬讘 讘注转 讛讛讬讗 讬讜爪讬讗讜 讗转 注爪诪讜转 讬讛讜讚讛 讻讜' 讗诇诪讗 讘拽讘专讜转 讛讜讗 讚砖专讬讗 诪砖讬专转讬讛:





诪讛专砖"讗 - 讞讬讚讜砖讬 讗讙讚讜转

讞拽讜拽讛 注诇 诪专讻讘转讜. 驻讬专砖"讬 讜诇讻讱 讻转讬讘 讘讗 谞"谞 讜讛讬讬谞讜 讻讬讘讜讚 注讻"诇 讬"诇 讚诇驻讬 讚专砖讛 讝讜 讬转讬讬砖讘 讙"讻 讛讗 讚讻转讬讘 讘住驻专 讬专诪讬讛 讘专讬砖讗 讚注谞讬谞讗 讘讗 谞"谞 讜讙讜' 诪诇讱 讘讘诇 讛讜讗 讜讻诇 讞讬诇讜 注诇 讬专讜砖诇讬诐 讙讜' 讜讘住讬驻讗 讚注谞讬谞讗 讻转讬讘 讜讬注诇讜 讗讜转讜 讗诇 诪诇讱 讘讘诇 专讘诇转讛 讙讜' 讚诪砖诪注 讚诇讗 住诇讬拽 谞"谞 讬专讜砖诇讬诐 讜诇驻讬 讛讚专砖 谞讬讞讗 讚讘讗 爪讜专转 谞"谞 讬专讜砖诇讬诐 讞拽讜拽讛 注诇 诪专讻讘转讜 砖诇 谞讘讜讝专讗讚谉 讜砖讗诪专 讛讬讬谞讜 讻讬讘讜讚 讚讬讻讘讚 讚拽专讗 拽讗讬 谞诪讬 讗注讘讚 讗讚讜谞讬讜 讜讛讬讬谞讜 讻讘讜讚 讻讗诇讜 讘讗 谞讘讜讻讚谞爪专 诇讬专讜砖诇讬诐 讜砖讬拽专讗 讻讬讘讜砖 讬专讜砖诇讬诐 注"砖 谞讘讜讻讚谞讗爪专 讜诪"讚 讗讬诪讛 讬转讬专讛 讛讬转讛 诇讜 讻讜' 住诪讱 讗住讬驻讗 讚拽专讗 讚讗讬讬专讬 讘讬专讗讛 砖讗诪专 讜讗诐 讗讚讜谞讬诐 讗谞讬 讗讬讛 诪讜专讗讬 讙讜':


驻砖 诇讬讛 讞讚 谞专讙讗 讻讜' 砖谞讗诪专 讬讜讚注 讻讜'. 讛拽讚讬诐 讛诪讗讜讞专 讘诪拽专讗讜转 讙诐 拽砖讛 诇驻讬 注谞讬谞讬 讛讻转讜讘讬诐 砖讛讘讬讗 讛讬驻讱 诪砖诪注谉 讚讘诇注转讬谞讛讜 讞讚 讚砖讗 诪讬讬转讬 诪拽专讗 讜注转讛 驻转讜讞讬讛 讙讜' 讚诪砖诪注 讘讛讬驻讱 驻转讞讬诐 讛专讘讛 讜讻砖讬诇 讗讞讚 讘诪砖诪注 讜驻砖 诇讬讛 讞讚 谞专讙讗 讻讜' 诪讬讬转讬 诪拽专讗 讘住讘讱 注抓 拽专讚讜诪讜转 讚讗讚专讘讛 讚诪砖诪注 拽专讚讜诪讜转 讛专讘讛 讜讗讜诇讬 讻讬 讟注讜转 谞驻诇 讘住驻专讬诐 诇讛驻讱 讛诪拽专讗讜转 讜讗讛讗 讚讘诇注转讬谞讛讜 讞讚 讚砖讗 诪讬讬转讬 砖谞讗诪专 讬讜讚注 讻诪讘讬讗 诇诪注诇讛 讙讜' 讜讻驻讬专砖"讬 讘住驻专 转讛诇讬诐 讬讜讚注 讛讬讛 讛讗讜讬讘 讻砖讛讬讛 诪讻讛 讘砖注专讬 讛诪拽讚砖 砖讛讜讗 讻诪讘讬讗 诪讻讜转讬讜 诇诪注诇讛 讘专拽讬注 讜诪谞讬谉 讛讬讛 讬讜讚注 砖讛专讬 专讜讗讛 砖讛讬讛 讛注抓 诪住讘讱 讜讗讜讞讝 讗转 讛拽专讚讜诪讜转 讜讘讜诇注谉 讻诪"砖 专讘讜转讬谞讜 讜讻讜诇谉 讘诇注转讬谞讛讜 讻讜' 注"砖 讜讗讛讗 讚驻砖 诇讬讛 讞讚 谞专讙讗 诪讬讬转讬 诪讚讻转讬讘 讘转专 讛讻讬 讜注转讛 驻转讜讞讬讛 讙讜' 专爪讛 诇讜诪专 讚讻诇 讛砖注专讬诐 谞驻转讞讜 讬讞讚 讘讻砖讬诇 讗讞讚 讜讻讬诇驻讜转 专"诇 讛讬讬谞讜 拽讜驻讗 诇讞讜讚 砖诇讗 讘讞讜讚讜 讻诪讜 讘拽专讚讜诪讜转 讚谞拽讟 诇注讬诇 诪讬谞讬讛 讜拽专讜讘 诇讝讛 驻讬专砖"讬 讘转讛诇讬诐 讜注转讛 讗祝 注诇 驻讬 砖讛讬讛 专讜讗讛 砖诇驻谞讬 讛拽讘"讛 拽砖讛 诇讗 讛讬讛 谞诪谞注 诪诇讛诇讜诐 讻诇 驻转讞讬讛 讻讜' 注"砖 讜砖讗诪专 注讚 讚诪讟讗 讛讬讻诇讗 讗讚诇讬拽 讘讬讛 讻讜'. 讛讬讬谞讜 诪讚讻转讬讘 讘转专 讛讻讬 砖诇讞讜 讘讗砖 诪拽讚砖讱 诇讗专抓 讞诇诇讜 诪砖讻谉 砖诪讱 讛讬讬谞讜 讚拽讗诪专 讚专讻讜 讘讬讛 诪谉 砖诪讬讗 诇讞诇诇讜 讜诇讛驻讬诇讜 诇讗专抓 讜诪讬讬转讬 谞诪讬 诪拽专讗 讚拽讬谞讜转 讙转 讚专讱 讛' 讙讜' 诇驻讬 砖讬专讜砖诇讬诐 砖诇 诪讟讛 讛讬讛 诪转讚讘拽 讘讬专讜砖诇讬诐 砖诇 诪注诇讛 讻诪"砖 讬专讜砖诇讬诐 讛讘谞讜讬讛 讻注讬专 砖讞讘专讛 讙讜'. 砖注"讝 讗诪专讜:


砖讘诇注转讬谞讛讜 讞讚 讚砖讗 讚讬专讜砖诇讬诐 砖谞讗诪专 讬讜讚注 讻诪讘讬讗 诇诪注诇讛 讙讜'. 讚讛讬讬谞讜 讻讗诇讜 诪讘讬讗 讛讻讗讜转 讗诇讜 讘讬专讜砖诇讬诐 砖诇 诪注诇讛 讻诪讜 砖驻讬专砖"讬 砖诐 讜诇讝讛 讚专讻讜 讘讬讛 诪谉 砖诪讬讗 砖诇讗 诇讛转讚讘拽 讘砖诇 诪注诇讛 讜讛讜讗 注谞讬谉 住讬诇讜拽 讛砖讙讞讛 讜讗诪专 讚讛讜讛 拽讗 讝讬讞讗 讚注转讬讛 诪驻讜专砖 讘讛讗讬 拽专讗 讗诪专讜 讘诇讘诐 谞讬谞诐 讬讞讚 砖专驻讜 讻诇 诪讜注讚讬 讙讜' 讚讛讬讬谞讜 讚讙讘讛 诇讘讬讛 讚讘讻讞讜 讜注讜爪诐 讬讚讜 注砖讛 讻诇 讝讗转 讜讗讬谞讜 讻谉 讗转讜转讬谞讜 诇讗 专讗讬谞讜 讙讜' 注讚 诪转讬 讗诇讛讬诐 讬讞专祝 爪专 讙讜' 诇讜诪专 讻谉 讜诇诪讛 转砖讬讘 讬讚讱 讙讜' 诇住诇拽 讛砖讙讞转讱 诪讗转谞讜 讗诐 转砖讜讘 诇讛砖讙讬讞 注诇讬谞讜 诇讟讜讘 讗讝 讬专讗讛 砖诇讗 注讜爪诐 讬讚诐 注砖转讛 讝讗转 注讚 讛讬讜诐 讜讛讬讬谞讜 拽讬诪讞讗 讟讞讬谞讗 讟讞讬谞转 讻讜' 讻诪"砖 砖诐 拽爪驻转讬 注诇 注诪讬 讙讜' 讜讗转谞诐 讘讬讚讱 诇讗 砖诪转 注诇讬讛诐 专讞诪讬诐 讙讜' 讻讗诇讜 驻讜注诇 讬讚讱 注砖转讛 讻诇 讝讗转:


讜砖讗诪专 讞讝讗 讚诪讬讛 讚讝讻专讬讛 讻讜' 讜诇讗 谞讞 讻讜' 讜诇讗 讛讜讛 谞讘诇注 讘讗专抓 讜讘驻专拽 讛谞讝拽讬谉 诪讬讬转讬 诇讛 诪拽专讗 讜谞转转讬 讗转 讚诪诐 注诇 爪讞讬讞 住诇注 诇讘诇转讬 讛讻住讜转 讜讙讜' 讜讬转专 讛讚讘专讬诐 讘讝讛 诪驻讜专砖 砖诐:


诪讘谞讬 讘谞讬讜 砖诇 住讬住专讗 讻讜'. 专"诇 讚讻诪讜 砖讛专讛专 谞讘讜讝专讗讚谉 转砖讜讘讛 讘诇讘讜 讜讝讻讛 诇讬讻谞住 转讞转 讻谞驻讬 讛砖讻讬谞讛 讛谞讛 讗诇讛 专砖注讬诐 住讬住专讗 砖谞拽专讗 讻讜砖谉 专砖注转讬讬诐 讜讻谉 住谞讞专讬讘 砖讞专祝 讻诇驻讬 诪注诇讛 讜讻谉 讛诪谉 讛专砖注 砖注诪讚讜 讘专砖注讜转诐 讜谞讛专讙讜 注诇 讝讛 讘谞讬 讘谞讬讛诐 讛专讛专讜 讘转砖讜讘讛 讜讝讻讜 诇讬讻谞住 转讞转 讻谞驻讬 讛砖讻讬谞讛 讜讗诪专 讚讙诐 诪讘谞讬 讘谞讬讜 砖诇 讗讜转讜 专砖注 谞讘讜讻讚谞爪专 讛专讛专讜 讘转砖讜讘讛 讜讘拽砖 讛拽讘"讛 诇讛讻谞讬住谉 讻讜' 诇驻讬 讛专讗讜讬 诪爪讚 注爪诪谉:


讜讗诪专讜 诪诇讗讻讬 讻讜' 诪讬 砖讛讞专讬讘 讻讜'. 砖诪爪讚 讗讘讬讛诐 诇讗 讬讛讬讜 专讗讜讬诐 诇讻讱 讜讝"砖 专驻讗谞讜 讗转 讘讘诇 讜讙讜' 讚讛讬讬谞讜 砖讘拽砖 讛拽讘"讛 诇专驻讗讜转讜 讜诇讗 谞专驻讗转讛 注"驻 讟注谞转 诪诇讗讻讬 砖专转:


讗诇讜 谞讛专讜转 讘讘诇 讻讜'. 讗驻砖专 注"砖 讛讻转讜讘 注诇 谞讛专讜转 讘讘诇 砖诐 讬砖讘谞讜 讙讜' 专"诇 讻砖讙诇讬谞讜 诪诪讬诪讬 讗"讬 讛诪转讜拽讬诐 诇讘讘诇 砖诐 讬砖讘谞讜 注诇 谞讛专讜转 讘讘诇 诪讬诐 讛诪专讬诐 讘讻讬谞讜 注诇 诪讛 砖讗讘讚谞讜 讘讝讻专谞讜 讗转 爪讬讜谉 砖讛讬讜 讘讛 诪讬诐 讟讜讘讬诐 讜讗诪专 讞专讙讜诪讗 爪讬谞讬讬转讗 讻讜' 专"诇 讗祝 砖诪拽讜诐 讙讬讚讜诇 转诪专讬诐 讚专讱 诇讛讬讜转 诪讬诐 诪转讜拽讬诐 讘讘讘诇 诇讗 讛讬讛 讻谉 砖讗祝 诪拽讜诐 讙讬讚讜诇 转诪专讬诐 讛讬讜 诪讬诐 诪专讬诐:


砖讬讘讘讬 讘讬砖讬 讻讜'. 讚讜讚讗讬 讗讞专 讻诇 讛谞住讬诐 砖专讗讛 谞讘讜讻讚谞爪专 砖讛讬讛 讙讚讜诇 讘讞讬诇 住谞讞专讬讘 砖谞讛专讙讜 讻讜诇诐 注"讬 诪诇讗讱 讗讞讚 讛讬讛 讬专讗 诇诇讞讜诐 讘讬砖专讗诇 讻讚拽讗诪专 诪住转驻讬谞讗 讚诇讗 诇注讘讚讜 讻讜' 讗讘诇 讗诇讜 砖讻谞讬诐 讛专注讬诐 讜拽专讜讘讬诐 诇讛诐 砖讬讚注讜 讘讟讬讘 诪注砖讬讛诐 砖诇 讬砖专讗诇 讜转讜讻讞转 讛谞讘讬讗讬诐 驻讬转讜 讗讜转讜 讘讚讘专讬讛诐 讗诇讜 讻讚诪住讬拽:


讗讬谉 讛讗讬砖 讘讘讬转讜 讻讜'. 讛讗讬 拽专讗 讘住驻专 诪砖诇讬 诪讚讘专 讘讗砖讛 讝讜谞讛 讜讚专砖讜讛讜 讛讻讗 注"砖 讝讛 注诇 讬砖专讗诇 砖讛诐 讝讜讙转讜 讬转讘专讱 讘"讛 讜讛讜讗 讗讬砖讛 砖谞讗诪专 讜讗诇讻讛 讗诇 讗讬砖讬 讛专讗砖讜谉 讜讙讜' 讜诪注转 砖讞讟讗讜 谞拽专讗讜 讬砖专讗诇 讗砖讛 讝讜谞讛 讻诪"砖 讗讬讻讛 讛讬转讛 诇讝讜谞讛 讜诇讝讛 讚专砖讜 讘讛讗讬 拽专讗 讗讬谉 讛讗讬砖 砖诇 讗砖讛 讝讜谞讛 讝讜 讘讘讬转讜 砖讛讜讗 讘"讛 砖讛讬讛 诪砖讻谞讜 讘讬谞讬讛诐 讜讝"砖 讜讗讬谉 讗讬砖 讗诇讗 讛拽讘"讛 砖谞讗诪专 讛' 讗讬砖 诪诇讞诪讛 砖讛讜讗 讗讬砖 砖诇 讗讜诪讛 讬砖专讗诇讬转 诇诇讞讜诐 诪诇讞诪讜转讬讛诐 砖讗转 诪住转驻讬 诪讛诐 讻诪讜 砖注砖讛 讘住谞讞专讬讘 讜讞讬诇讜 讗讬谞讜 砖诐 诇注转 注转讛:


讘拽专讬讘讗 讛讜讗 讜讗转讬 讻讜'. 讻诪"砖 拽专讜讘 讛' 诇讻诇 拽讜专讗讬讜 讜讙讜' 砖诇讞讜 诇讬讛 讛诇讱 讘讚专讱 诪专讞讜拽 讻讜'. 讻诪"砖 讜专讞拽 讛' 讗转 讛讗讚诐 讜讙讜' 讜谞讗诪专 专讞讜拽 讛' 诪专砖注讬诐 讜讙讜' 砖诇讞 诇讛讜 讗讬转 诇讛讜 爪讚讬拽讬 讻讜' 砖诇讞讜 诇讬讛 爪专讜专 讛讻住祝 诇拽讞 讜讙讜' 讜讛讜讗 讻注谞讬谉 诪驻谞讬 讛专注讛 谞讗住祝 讛爪讚讬拽 讻讚讬 砖诇讗 讬讙讬谉 注诇 讚讜专 讛专砖注讬诐:


拽讘注 诇讛诐 讝诪谉 讻讜'. 讚讻讘专 谞讙讝讬专讛 讙讝讬专讛 注讚 讝诪谉 砖讘注讬诐 砖谞讛 讜讗讬谉 讛转砖讜讘讛 诪讜注诇转 讘讜 注讚 讗讜转讜 讝诪谉:


住讬转讜讗 讛讜讗 讻讜'. 诇驻讬 砖讘讞讜讚砖 注砖讬专讬 讘注砖专讛 诇讞讜讚砖 讘讗 谞讘讜讻讚谞讗爪专 讜讻诇 讞讬诇讜 注诇 讬专讜砖诇讬诐 讜讙讜' 讜讬讘谞讜 注诇讬讛 讚讬拽 讜讗讬谉 诪讚专讱 讛诪诇讻讬诐 诇爪讗转 讗讝 诇诪诇讞诪讛 讜注诇 讻谉 讗诪专 讻讬 讝讛 讛讬讛 注爪转 诪讜讗讘 砖谞讗诪专 砖诇讞讜 讻专 诪讜砖诇 讙讜' 讝讛 讛诪拽专讗 谞讗诪专 讘诪砖讗 诪讜讗讘 讘讬砖注讬讛 砖谞讬讘讗 注诇 诪驻诇转谉 讜讗诪专 砖讛讬讛 注讜谞砖谉 讻"讻 注诇 砖砖诇讞讜 讻专 讜讙讜' 讜砖诪讞讜 讘诪驻诇转讛 砖诇 讛专 爪讬讜谉 讜讻谉 诪"砖 讗讬 讗转讬谞讗 诇讬转 诇讬 讚讜讻转讗 讻讜' 诇驻讬 砖讘讗讜转讛 注转 讘讟讘转 讗讬 讗驻砖专 诇讗讚诐 诇讚讜专 讘讗讛诇 讻讚专讱 讗谞砖讬 讛诪诇讞诪讛 诪讞讜抓 诇注讬专 专拽 讘讘转讬诐 讜注"讻 砖诇讞讜 诇讬讛 拽讘专讜转 砖诇讛谉 诪注讜诇讬谉 讻讜' 讜专讗讜讬诐 诇讘讬转 诪讚讜专 讘讬诪讜转 讛讙砖诪讬诐:


讘专 谞驻诇讬 讻讜'. 讛讗 讜讚讗讬 讚拽专讬 诇讬讛 讘诇砖讜谉 谞驻讬诇讛 注"砖 谞驻讬诇转 讬砖专讗诇 讘讙诇讜转 讻讚讻转讬讘 谞驻诇讛 讘转讜诇转 讬砖专讗诇 讙讜' 讜拽讗诪专 注讚 讗讬诪转 讬讛讬讛 讗讜转讛 谞驻讬诇讛 砖讬讛讬讛 诇讛诐 转拽讜诪讛 讜讗"诇 诪讗谉 讘专 谞驻诇讬 讜讗诪讗讬 拽专讬转 诇讬讛 诇诪砖讬讞 讘专 谞驻诇讬 讚讛讜讛 诇讬讛 诇拽专讜转讜 谞驻诇讬 注诇 砖诐 谞驻讬诇转 讬砖专讗诇 讜拽讗诪专 注诇 砖诐 诪诇讻讜转 讘讬转 讚讜讚 砖谞驻诇讛 讘讙诇讜转 拽专讬 诇讬讛 讘专 谞驻诇讬 讻讚讻转讬讘 讗拽讬诐 讗转 住讜讻转 讚讜讚 讛谞讜驻诇转 讜注讚 讗讬诪转 讬讛讬讛 讗讜转讛 谞驻讬诇讛 注讚 砖转砖讬讘 讛诪诇讜讻讛 诇讘谉 讚讜讚. 讜拽讗诪专 诇讬讛 讻讜' 讚讜专 砖讘谉 讚讜讚 讘讗 注诇 砖诐 讘专 谞驻诇讬 讚拽讗诪专 讘讗讜转讜 讚讜专 讬讛讬讜 转诇诪讬讚讬 讞讻诪讬诐 诪转诪注讟讬谉 讻讜' 砖讬讛讬讜 讬砖专讗诇 讘谞驻讬诇讛 讜讬专讬讚讛 转讞转讜谞讛 注讚 砖讛专讗砖讜谞讛 驻拽讜讚讛 讻讜' 注诇 砖诐 讘讬讜诐 驻拽讚讬 讜驻拽讚转讬 讙讜' 讜讗驻砖专 砖讛专讗砖讜谞讛 驻拽讜讚讛 讻讜' 讚拽讗诪专 专诪讝 注诇 讞讟讗 讛专讗砖讜谉 讜讛讜讗 注讜谉 讛注讙诇:





讞讻诪转 砖诇诪讛

讙诪专讗 讜讗"专 讗讘讛讜 讝讜 讗谞讟讜讻讬讗 讻讜' 讜讗诪专 诪住转驻讬谞讗 讻讜'. 讻讬 讗讬谉 讛讗讬砖 讘讘讬转讜 讜讗讬谉 讗讬砖 讻讜' 讻爪"诇:


专砖"讬 讘讚"讛 砖讘专 讘专 砖讜讜专 讚讜诇讙 讘专 讚讜诇讙 砖讜讜专 谞讘讜讝专讗讚谉 拽讜诐 讜讻讘砖 讬专讜砖诇讬诐 诇"讗 讻讜' 讻爪"诇:


讘讚"讛 注诪讗 拽讟讬诇讗 讻讜' 注诇 讻讱 讛住"讚:


讘讚"讛 爪诪转讱 讻讜' 讘爪讚 讛专讗砖 讛住"讚:


讘讚"讛 讙诇讬 砖讜拽 讻讜' 讜转讞讝专讜 诇专讬讞讬讬诐 讜转讟讞谉 注讚讬讬谉 讜转讙诇讬 讻讜' 讻爪"诇. 讘讚"讛 驻讟专转讗 砖讟专 爪讜讗讛 讛住"讚:


讘讚"讛 爪谞讬讬转讗 讚讘讘诇 诪谉 讚拽诇讬诐 诪专讬诐 讻讜' 注讚 讚讘讘诇 谞诪讞拽. 讜谞"讘 讻诇 讝讛 讘住"讗 讗讬谞讜:


讘讚"讛 讜讗讻专讛 诇讬 讻讜' 讘讟"讜 讘谞讬住谉 讛住"讚:


讘讚"讛 拽讘专讬讛诐 讻讜' 诇讬专讜砖诇讬诐 讜讘讛谉 讻讜' 讛讚"讗:


讘讚"讛 讗讬讬讚讬 讚讗诪专讬 爪"诇 讗讬诪转讬 讗转讬 讘专 谞驻诇讬 讗讬讬讚讬 讚讗诪专讬 爪专讜专 讻讜' 讻爪"诇:





专砖"砖

讙诪专讗 讻住讬 讜诇讗 讗讬讚诪讜. 诇讜诇讬 驻讬专砖"讬 讛"谞 讚讟"住 讛讜讗 讜爪"诇 谞住讬 讘谞讜"谉 讜讘讙讬讟讬谉 讛讙讬' 讗讬讬转讬:



专砖"讬 讚"讛 讞拽讜拽讛 诇讜. 诇讻讱 讻转讬讘 讘讗 谞"谞. 讛讜讗 讘诪诇讻讬诐 (讘 讻讛 讗) 讜讘讬专诪讬讛 (谞讘 讚):



专砖"讬 讚"讛 讻住祝 讜讞讜诪专. 驻注诪讬诐 砖砖诇砖讬诐 讻讗谉 讻讜'. 诇驻谞讬谞讜 砖诐 讗讬转讗 讚诇注讜诇诐 砖诇砖讬诐 讘讗"讬 讜讟"讜 讻讗谉:



讘讗"讚 讜讘诪住' 讞讜诇讬谉 讻讜' 讗诪专讬' 讻讜' 讜讻讛"讗 爪专讜专 讻讜'. 讜专"诇 讚拽砖讬讬谉 讗讛讚讚讬 讗讘诇 讚专讱 讛讙诪专讗 讻谉 讻诪"砖 讛转讜住' 讘讘专讻讜转 (讻讜 讘) 讘讚"讛 讜讗讬谉 砖讬讞讛:



专砖"讬 讚"讛 诪转诇讙讗. 讜诪讟专讬诐. 谞专讗讛 讚爪"诇 讜诪讟专讜转 讻讘讻转讜讘 (讗讬讜讘 诇讝):



专砖"讬 讚"讛 讗讬诪转 讗转讬. 拽讗 诪讬讬专讬 谞诪讬 讻讜'. 讻爪"诇:





讛讙讛讜转 讬注讘"抓

诪讞讬讬讛 讘拽讜驻讗. 谞"讘 讘讬转 讬讚 砖诇 拽专讚讜诐 讜讛讜讗 砖诇 注抓 讛讬讬谞讜 讚讗诪专 拽专讗 讘住讘讱 注抓 拽专讚讜诪讜转 诇讛讜讚讬注讜 讻讬 诇讗 讘讻讞 讛讘专讝诇 谞驻转讞 讗诇讗 讻讬讜谉 砖谞讙讝专讛 讙讝专讛 讗驻讬' 注抓 砖诇讟 讘讜:





讘谉 讬讛讜讬讚注

谞指驻职拽指讗 拽指诇指讗 讜职讗指诪址专 砖讈址讜旨指讜专 讘旨址专 砖讈址讜旨址讜专 谞职讘讜旨讝址专职讗植讚指谉 砖讈职讜址讜专. 驻讬专砖 专砖"讬 诪讚诇讙 讘专 诪讚诇讙 拽驻爪转 驻注诐 讗讞转 注诐 住谞讞专讬讘 讜注讻砖讬讜 驻注诐 砖谞讬讛 注讬讬谉 砖诐. 讜注讚讬讬谉 爪专讬讱 诇讛讘讬谉 诪讗讬 砖讜讜专 讛砖诇讬砖讬转 讚讗诪专讛 '谞职讘讜旨讝址专职讗植讚指谉 砖讈职讜址讜专'? 讜谞专讗讛 诇讬 讘住"讚 砖讜讜专 讛砖诇讬砖讬转 讛讜讗 讻讬 谞转讙讬讬专 讗讞专 讻讱 砖讚诇讙 讜拽驻抓 诪讗诪讜谞转 讚转 砖诇讜 讜讘讗 诇讚转 讬砖专讗诇.



驻旨指砖讈 诇值讬讛旨 讞址讚 谞址专职讙旨指讗. 谞专讗讛 诇讬 讘住"讚 讛讟注诐 砖诇讻讚 讬专讜砖诇讬诐 讘讞讚 谞专讙讗 诇专诪讜讝 砖谞转讞讬讬讘讜 讘驻讜专注谞讜转 讝讜 注诇 砖注讘讚讜 注讘讜讚讛 讝专讛 讜讻驻专讜 讘讗讞讚. 讜讛讗 讚讛讻讛 讛砖注专 讘讙讘 讛谞专讙讗 诇讛讜专讜转 注诇 注讜爪诐 驻砖注诐 讜诪专讚诐 砖讛讬讜 讗讞讜专讬讛诐 讗诇 讛讬讻诇 讚' 讜诪转专讝讬谉 讻谞讙讚 讛讛讬讻诇 诇讛讻注讬住. 讙诐 注讜讚 砖讛讬讜 诇讗讞讜专 讜诇讗 诇驻谞讬诐 讜诇讻谉 讛讻讛 讛砖注专 讘讗讞讜专讬 讛谞专讙讗.
讗讜 讬讜讘谉 讗诐 谞讙专讜住 谞址专职讙旨指讛 讘讛"讗 讬讛讬讜 讗讜转讬讜转 讛注讜诪讚讬诐 拽讜讚诐 讗讜转讬讜转 '谞专讙讛' 讛诐 讗讜转讬讜转 '讘拽讚诐' 讜讛讜讗 诪讛 砖专讗讛 讬讞讝拽讗诇 讛谞讘讬讗 注"讛 (讬讞讝拽讗诇 讞, 讟讝) 砖讛诐 诪执砖职讈转址旨讞植讜执讬转侄诐 拽值讚职诪指讛 诇址砖指旨讈诪侄砖讈 诇讻讱 讛讻讛 讛砖注专 讘讗讞讜专讬 讛谞专讙讛.



讗讜止转讜止 讛址讬旨讜止诐 砖讈侄诪旨值转 讘旨讜止 讗指讞指讝 砖讈职转旨值讬 砖讈指注讜止转 讛指讬指讛. 谞诪爪讗 谞讞住专 讛讬讜诐 讗爪诇 讗讞讝 注砖专讛 砖注讜转 讜谞讜住祝 讗爪诇 讞讝拽讬讛 注砖专讛 砖注讜转 专诪讝 讘址旨注植砖指讉专指讛 诪址讗植诪指专讜止转 谞执讘职专指讗 讛指注讜止诇指诐 讜讻讜壮 讜址讛植诇止讗 讘职诪址讗植诪指专 讗侄讞指讚 讬指讻讜止诇 诇职讛执讘指旨专职讗讜止转, 讗侄诇指旨讗 诇职讛址注植谞执讬砖讈 诇指专职砖讈指注执讬诐 讜职诇执转值旨谉 砖指讉讻指专 诇址爪址旨讚执旨讬拽执讬诐 讜职拽执讬旨讜旨诐 讛指注讜止诇指诐 砖讈侄谞旨执讘职专指讗 讘址旨注植砖指讉专指讛 诪址讗植诪指专讜止转 (诪砖谞讛 讗讘讜转 讛, 讗) 讛讬讗 注住拽 讛转讜专讛 讜讗讞讝 讘讬讟诇 注住拽 讛转讜专讛 讜讻诪讜 砖讗诪专讜 专讘讜转讬谞讜 讝"诇 (讜讬拽专讗 专讘讛 讬讗, 讝) 诇诪讛 谞拽专讗 讗讞讝 砖讗讞讝 讘转讬 诪讚专砖讜转 讜讘讟诇诐 诪转诇诪讜讚 转讜专讛 讜讻讚讗讬 讛讬讛 注讜谉 讝讛 砖讬讞专讬讘 讛注讜诇诐 砖谞讘专讗 讘注砖专讛 诪讗诪专讜转. 讗讱 讘讗 讞讝拽讬讛讜 讛诪诇讱 注"讛 讜转讬拽谉 砖驻转讞 讘转讬 诪讚专砖讜转 讙诐 讘诇讬诇讜转 讜谞转专讘讛 注住拽 讛转讜专讛 讘讚讜专讜 注砖专 讬讚讜转 注诇 砖讗专 讚讜专讜转 诇讻讱 谞讞住专 诪讗讞讝 注砖专 砖注讜转 讜谞讜住祝 注诇 讞讝拽讬讛讜 注砖专 砖注讜转 讜谞诪爪讗 讬讜诪讜 砖诇 讞讝拽讬讛讜 讛诪诇讱 注"讛 谞注砖讛 讻"讘 砖注讜转 讻谞讙讚 讻"讘 讗讜转讬讜转 讛转讜专讛 砖讛专讘讬抓 讗讜转讛 讘讬砖专讗诇.
讙诐 注讜讚 谞讜住祝 注砖专 砖注讜转 诇讞讝拽讬讛讜 诇讛讜专讜转 注诇 讗讜转 讬讜"讚 讚砖诐 讬志讛 砖诪住驻专讛 注砖专 讗砖专 拽讜讚诐 讝讛 诇讗 讛讬转讛 诪讗讬专讛 讘讜 诪驻谞讬 砖诇讗 谞砖讗 讗砖讛 讜注转讛 诪讗讬专讛 讘讜 注诇 讗砖专 讛住讻讬诐 诇讬砖讗 讗砖讛 讜诇讻谉 讻转讬讘 讜址讬止旨讗诪侄专 讬职砖址讈注职讬指讛讜旨 讝侄讛 诇职旨讱指 讛指讗讜止转 诪值讗值转 讛殖' 讻执旨讬 讬址注植砖侄讉讛 讬职讛讜指讛 讗侄转 讛址讚指旨讘指专 讗植砖侄讈专 讚执旨讘值旨专 讛指诇址讱职 讛址爪值旨诇 注侄砖侄讉专 诪址注植诇讜止转 (诪诇讻讬诐 讘' 讻, 讟) 讜讘讗讜诪专讜 讝侄讛 诇职旨讱指 讛指讗讜止转 诪值讗值转 讛殖' 专诪讝 诇讜 注诇 讗讜转 讬讜"讚 讚砖诐 讛讜讬志讛 讘专讜讱 讛讜讗 讚注转讛 转讛讬讛 诪讗讬专讛 讘讜 讘砖诇讬诪讜转 讜讚讜拽.



诪执讘旨职谞值讬 讘指谞指讬讜 砖讈侄诇 住执讬住职专指讗 诇指诪职讚讜旨 转旨讜止专指讛 讘旨执讬专讜旨砖讈指诇址讬执诐. 讛谞讛 讘讙诪专讗 诇讗 谞讝讻专 诪讬 讛诐 讗讱 讛专讘 驻转讞 注讬谞讬诐 讝"诇 讛讘讬讗 诪砖诐 讛专诪"注 [专讘讬 诪谞讞诐 注讝专讬讛 诪驻讗谞讜] 讝"诇 砖讛讬讛 专讘讬 注拽讬讘讛 诪讘谞讬 讘谞讬讜 砖诇 住讬住专讗 讜讛讬讬谞讜 砖讬爪讗 诪讬注诇 诪讗讜转讜 讜诇讚 砖谞转注讘专讛 讘讜 诪住讬住专讗 注讬讬谉 砖诐. 讜讛专讘 讛谞讝讻专 讛讘讬讗 拽讜砖讬讗 诪讛讙讗讜谉 诪讛专"讞 讝"诇 讜讛诇讗 专讘讬 注拽讬讘讛 注爪诪讜 住讘讬专讗 诇讬讛 讙讜讬 讜注讘讚 讛讘讗 注诇 讘转 讬砖专讗诇 讛讜诇讚 诪诪讝专 (讬讘诪讜转 诪讚:) 讜讗讬讱 讬爪讗 讛讜讗 诪讗讜转讜 讛讜诇讚 砖谞转注讘专讛 讘讜 讬注诇 诪住讬住专讗, 讜讛诇讗 诪诪讝专 讗讬谉 诇讜 讛驻住拽 讚讜专讜转 诇讛转讬专讜 讚讻转讬讘 讘讬讛 (讚讘专讬诐 讻讙, 讚) 诇止讗 讬指讘止讗 诇指讛侄诐 讘执旨拽职讛址诇 讛殖' 注址讚 注讜止诇指诐? 讜转讬专抓 讛专讘 驻转讞 注讬谞讬诐 讻讬 讛谉 诪驻诇讗讜转 转诪讬诐 讚注讬诐 讜讛讜转专 讛讝专注 注诇 驻讬 讛谞讘讜讗讛 砖诇 讚讘讜专讛 注讬讬谉 砖诐.
讜讗谞讗 注讘讚讗 讗诪讬谞讗 注诇 诪讛 砖讗诪专 诪专谉 讝"诇 讘砖讜诇讞谉 注专讜讱 (讗讘谉 讛注讝专 住讬诪谉 讚' 住注讬祝 讱') 诪诪讝专 讛讘讗 注诇 讛注讻讜"诐 讛讜诇讚 注讻讜"诐 讜讗诐 谞转讙讬讬专 讛专讬 讛讬讗 讻讬砖专讗诇 讜讗诐 讘讗 注诇 讛砖驻讞讛 讛讜诇讚 注讘讚 谞砖转讞专专 讛专讬 讛讜讗 讘谉 讞讜专讬谉 诇驻讬讻讱 诪诪讝专 谞讜砖讗 诇讻转讞讬诇讛 砖驻讞讛 砖拽讘诇讛 注诇讬讛 诪爪讜转 讜讟讘诇讛 诇砖诐 注讘讚讜转 诇讛转讬专 讘谞讬讜 砖讬砖转讞专专讜 讜讬讛讬讜 诪讜转专讬诐 讘讬砖专讗诇讬转 注讬讬谉 砖诐. 讜讗诐 讻谉 讗驻砖专 讚讛讻讬 讛讜讛 诪注砖讛 砖讗讜转讜 讛讜诇讚 砖讬爪讗 诪讘注讬诇转 住讬住专讗 讗转 讬注诇 诇拽讞 讙讜讬讛 讚讛讜诇讚 讙讜讬 讜讗讞专 讻讱 谞转讙讬讬专 讛讬诇讚 讜讛专讬 讛讜讗 讻讬砖专讗诇.
讜讛谞讛 诇住讘专讛 讝讜 砖诇 讛专诪"注 讚专讘讬 注拽讬讘讛 讬爪讗 诪谉 讝专注 住讬住专讗 谞专讗讛 诇讬 讘住"讚 诇讻谉 讛注诇讬诪讛 讛讙诪专讗 讛讚讘专 讛讝讛 讜诇讗 驻讬专砖讛 讗讜转讜 诪砖讜诐 讚住讘专 专讘讬 注拽讬讘讛 注讻讜"诐 砖讘讗 注诇 讬砖专讗诇讬转 讛讜诇讚 诪诪讝专 讜诇讗讜 讻讜诇讬 注诇诪讗 讙诪讬专讬 诇讬讬砖讘 讛讚讘专 讻诪讜 砖转讬专抓 讛专讘 驻转讞 注讬谞讬诐 讗讜 讻诪讜 砖转讬专爪转讬 讗谞讗 注讘讚讗 讜讗驻砖专 讚谞驻讬拽 诪讬谞讬讛 讝诇讜转讗 诇讗讜转讜 爪讚讬拽 讗爪诇 讛驻转讗讬诐 诇讻讱 讛注诇讬诪讛 讛讙诪专讗 讗转 讛讚讘专 讛讝讛.
诪讬讛讜 讘讗诪转 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 诇讗 讗诪专 砖讬爪讗 专讘讬 注拽讬讘讗 诪讬注诇 讜诇讗 讗诪专 砖诇拽讞讛 讬注诇 谞讬爪讜爪讬 拽讚讜砖讛 诪拽诇讬驻转 住讬住专讗 讘讘讜讗讜 注诇讬讛 讗诇讗 讗诪专 诇拽讞讛 谞讬爪讜爪讬 拽讚讜砖讛 诪拽诇讬驻转 住讬住专讗 讘注转 砖转拽注讛 讛讬转讚 讘诪爪讞讜 讜诪讞爪讛 专拽转讜 讜讻诪讜 砖讗诪专 砖诐 讘讛拽讚诪讛 诇"讜 注讬讬谉 砖诐. 讙诐 讻转讘 砖诐 讜讝讛 诇砖讜谞讜: 讙诐 诇住讬讘讛 讝讜 谞讻谞住讛 谞驻砖 拽讚讜砖讛 讜诪注讜诇讛 砖诇 专讘讬 注拽讬讘讛 讘讛讬讜转讜 讘谉 讙专讬诐 讜诇讗 诪讝专注 讬砖专讗诇 诇驻讬 砖讛讬转讛 讟讬驻转 讝专注 砖讬爪讗讛 诪讬讜住祝 讛爪讚讬拽 注"讛 讘注转 讛专讛讜专讜 讘讗砖转 驻讜讟讬驻专 砖讛讬转讛 讙讜讬讛 注讚 讻讗谉 诇砖讜谞讜 注讬讬谉 砖诐. 讛专讬 诇讗 讗诪专 专讘讬谞讜 讛讗专"讬 讝"诇 砖专讘讬 注拽讬讘讛 讘讗 诪讗讜转讜 讛讜诇讚 砖谞转注讘专讛 讘讜 诪讘讬讗转 住讬住专讗 讜注诇 讻谉 讗讬谉 诇住诪讜讱 讻讬 讗诐 注诇 讚讘专讬 专讘讬谞讜 讛讗专"讬 讝"诇 讜转讜 诇讗 诪讬讚讬.
讜诇驻讬 讚讘专讬 专讘讬谞讜 讛讗专"讬 讝"诇 讛谞讝讻专 诇注讬诇 爪专讬讱 诇讜诪专 诪讛 砖讗诪专 讻讗谉 诪执讘旨职谞值讬 讘指谞指讬讜 砖讈侄诇 住执讬住职专指讗 诇指诪职讚讜旨 转旨讜止专指讛 讘旨执讬专讜旨砖讈指诇址讬执诐 拽讗讬 注诇 专讘讬 注拽讬讘讗 讜讛讬讬谞讜 讻讬 诇驻讬 讚讘专讬 专讘讬谞讜 讛讗专"讬 讝"诇 砖讻转讘 砖诐 砖讛讬讛 谞爪讜抓 讗讞讚 讘谞驻砖 专讘讬 注拽讬讘讛 砖讛讬讛 转讞讬诇讛 讘拽诇讬驻讛 砖诇 住讬住专讗 诪住讬讘转 讞讟讗 讗讚诐 讛专讗砖讜谉 讜拽讬谉 讘谞讜 砖讬爪讗 讝讛 讛谞讬爪讜抓 讜谞驻诇 砖诐 讜讝讛 讛谞讬爪讜抓 讻砖讬爪讗 讗讞专 讻讱 诪拽诇讬驻转 住讬住专讗 诪讜讻专讞 诇讬讻谞住 讘注转 讘讬讗转讜 诇注讜诇诐 讛讝讛 讘讙讜祝 讙专 砖讛讬讛 诪讘谞讬 讘谞讬讜 砖诇 住讬住专讗 注讚 讻讗谉 讚讘专讬讜 注讬讬谉 砖诐. 讜诇驻讬 讝讛 诪讜讘谉 讛讟注诐 诇诪讛 诇讗 讗诪专 转诇诪讜讚讗 诇讛讚讬讛 注诇 专讘讬 注拽讬讘讛 讜讛讬讬谞讜 诪驻谞讬 砖专讘讬 注拽讬讘讛 诇讗 讛讬讛 讻诇 谞讬爪讜爪讬 谞驻砖讜 诪拽诇讬驻转 住讬住专讗 讗诇讗 专拽 谞爪讜抓 讗讞讚 讛讬讛 砖诐 讜讗讬谞讜 讚讜诪讛 诇注谞讬谉 砖诪注讬讛 讜讗讘讟诇讬讜谉 讜专讘 砖诪讜讗诇 讘专 砖讬诇转 讚讻讜诇诐 讛讬讜 砖诐.



砖讈指诇职讞讜旨 诇值讬讛旨 转旨指讗 讗址砖旨讈执讬谞旨指讗 讚旨职讟讜旨专指讗. 讛谞讛 谞讜讚注 讻讬 讘讘诇 讛讬砖谞讛 砖讛讬讛 讘讛 谞讘讜讻讚谞爪专 讛讬讗 拽专讜讘讛 诇谞讛专 驻专转 讗爪诇 注讬专 砖拽讜专讬谉 注转讛 讞讬诇"讬 [讗讜诇讬 讝讛 al-岣lla] 讜讛讜讗 诇讗 讛讬讛 讬讜讚注 砖讬砖 讚专讱 拽专讜讘 诇讗专抓 讬砖专讗诇 砖讛讜讗 讚专讱 讛诪讚讘专 砖拽讜专讬谉 砖讗诪讬"讬 讗诇讗 讛讬讛 讞讜砖讘 砖爪专讬讱 诇讘讗 注诇 讚专讱 注讬专 讘讙讚讗讚 讜讗砖讜专 讜讚讬讬讗'专 讘讻'专 讜讗专诐 爪讜讘讗 砖讛讬讗 专讞讜拽 讛专讘讛 讜诇讻讱 讗诪专 诇讛诐 砖讗讬谞讜 讬讻讜诇 诇讘讗 诪讞诪转 砖诇讙讬诐 讜诪讟专 讘诪砖讱 讚专讱 专讞讜拽讛 讜讛诐 讞讚砖讜 诇讜 讝讛 讛讚专讱 讛讞讚砖 砖讛讜讗 注诇 讚专讱 讛诪讚讘专 砖拽讜专讬谉 注转讛 砖讗诪讬"讬 砖讛讜讗 拽专讜讘 讜诇讗 讬砖讛讛 讘讜 讬诪讬诐 讛专讘讛 讻讚讬 砖讬讞讜砖 诇讙砖诪讬诐 讜砖诇讙讬诐 讜住讬讬诪讜 诇讜 讛讚专讱 讘讗讜诪专诐 '讗址砖旨讈执讬谞旨指讗 讚旨职讟讜旨专指讗' 砖讛讬讛 讘讝诪谞诐 住讬诪谉 诇讚专讱 讝讛 讜诪讗讜转讜 讝诪谉 谞驻转讞 讝讛 讛讚专讱 讜谞讜讚注 诇讻诇 讜注讬讬谉 讘诪讚专砖 讘讗讜转讛 驻专讛 砖讘专讞讛 讜讛讙讬注讛 诇讘讘诇 讘讬讜诐 讗讞讚 (注讬讬谉 讬专讜砖诇诪讬 诪注砖专 砖谞讬 讛, 讘).



驻旨讜旨拽 讜职转指讗 讗指诪址专 诪执住职转旨址驻值讬谞指讗 诇止讗 诇执讬注侄讘职讚讜旨 诇执讬 讻旨职讚址注植讘址讚讜旨 讘旨职拽址诪旨指讗值讬, 砖讈指诇职讞讜旨 诇值讬讛旨 "讻旨执讬 讗值讬谉 讛指讗执讬砖讈 讘旨职讘值讬转讜止 讛指诇址讱职" 讜职讗值讬谉 "讗执讬砖讈" 讗侄诇旨指讗 讛址拽旨指讚讜止砖讈 讘旨指专讜旨讱职 讛讜旨讗 (诪砖诇讬 讝, 讬讟). 讗讬谉 诇讛诐 讛砖驻注讛 诪谉 讛拽讚讜砖 讘专讜讱 讛讜讗 讗诇讗 诪谉 诪诇讗讱 诪讟"讟 [诪讟讟专讜志谉=314] 砖注讜诇讛 诪住驻专讜 专指讞讜止拽 [314] 讜讝讛讜 讛诇讱 讛砖驻注 砖诇讛诐 讘讚专讱 砖诇 诪专讞讜拽 讛讜讗 诪讟"讟 讚讻转讬讘 讘讬讛 讻执旨讬 诇止讗 讬执砖指旨讉讗 诇职驻执砖职讈注植讻侄诐 (砖诪讜转 讻讙, 讻讗) 讜砖诇讞 诇讛讜 讬砖 爪讚讬拽讬诐 讚讘注讜 专讞诪讬 讜诪讬讬转讜 诇讬讛 诇砖驻注 诪讛拽讚讜砖 讘专讜讱 讛讜讗 讘诇转讬 讗诪爪注讜转 诪讟"讟 讜讻讬讜谉 砖讬讙讬注 诇讛诐 讛砖驻注 诪讛拽讚讜砖 讘专讜讱 讛讜讗 砖讛讜讗 专讞讜诐 讜讞谞讜谉 讜讬砖讗 诇驻砖注讬讛诐 讜诇讗 讬讛讬讛 诇讛诐 讙诇讜转.
注讜讚 砖诇讞讜 诇讬讛 '爪职专讜止专 讛址讻旨侄住侄祝 诇指拽址讞 讘旨职讬指讚讜止' (诪砖诇讬 讝, 讻) 讻诇讜诪专 讙讗讜诇转 诪爪专讬诐 讛讬转讛 讘讞住讚 砖讛讜讗 住讜讚 讻住祝 讜讻讬讜谉 砖讛讬转讛 讘讞住讚 讬砖 驻转讞讜谉 驻讛 诇诪讚转 讛讚讬谉 诇拽讟专讙 讜诇讞讚砖 诇讛诐 讙诇讜转 讗讞专 讗驻讬诇讜 讗诐 讬讛讬讜 谞砖驻注讬诐 砖诇讗 注诇 讬讚讬 讗诪爪注讜转 诪讟"讟 讚'讛植砖止讈驻值讟 讻指旨诇 讛指讗指专侄抓 诇止讗 讬址注植砖侄讉讛 诪执砖职讈驻指旨讟' 讻转讜讘 (讘专讗砖讬转 讬讞, 讻讛) 讜讙诐 讻讜讜谞讜 讘讝讛 注诇 讛爪讚讬拽讬诐 讻讚诪驻专砖 转诇诪讜讚讗. 讜砖诇讞 诇讛诐 '专职砖讈指注执讬诐 讛指讚职专执讬 讘旨执转职砖讈讜旨讘指讛' 讜诪讛驻讻讬诐 诪讚转 讛讚讬谉 诇诪讚转 专讞诪讬诐 讜诪讬讬转讜 诇讬讛 诇讛砖驻注 诪讗转讜 讬转讘专讱 讘诇转讬 讗诪爪注讬. 讜讗诪专讜 诇讜 '诇职讬讜止诐 讛址讻值旨住侄讗 讬指讘止讗 讘值讬转讜止' 砖拽讘注 诇讛诐 讝诪谉 讜讙诐 讻讜讜谞讜 诇讬讜诐 砖讬讜砖诇诐 讛讻住讗 讘讗讜转 讗诇"祝 讗讝 讬讘讗 讘讬转讜 讗砖专 讛讘讟讬讞诐 讘讜 砖讛讜讗 诪注砖讛 砖诪讬诐 讻诪讜 砖谞讗诪专 诪执拽职旨讚指砖讈 讗植讚止谞指志讬 讻旨讜止谞职谞讜旨 讬指讚侄讬讱指 (砖诪讜转 讟讜, 讬讝).



讗值讬诪址转 讗指转值讬 讘旨址专 谞执驻职诇值讬 (注诪讜住 讟, 讬讗). 谞专讗讛 诇讬 讘住"讚 拽专讬 诇诪砖讬讞 '讘旨址专 谞执驻职诇值讬' 讚讗转讬 诪讚讜讚 讛诪诇讱 注"讛 砖讛讬讛 转讞讬诇转讜 '谞值驻侄诇'. 讗讬 谞诪讬 诪驻谞讬 砖讘讬讗转讜 转诇讜讬讛 讘讘讬专讜专 谞爪讜爪讬 讛拽讚讜砖讛 砖谞驻诇讜 讘拽诇讬驻讛 砖讬转讙讘专讜 讜讻谉 讗诪专讜 专讘讜转讬谞讜 讝"诇 (讬讘诪讜转 住讘.) 讗讬谉 讘谉 讚讜讚 讘讗 注讚 砖讬讻诇讜 谞砖诪讜转 砖讘讙讜祝. 讗讬 谞诪讬 讬讜讘谉 讛转讜专讛 谞拽专讗转 讗砖 注诇 砖诐 砖讛讗讚诐 爪专讬讱 诇注住讜拽 讘讛 讘讛转诇讛讘讜转 讜诪诇讜讬 讗值砖讈 讗诇"祝 砖讬"谉 讛讜讗 讗讜转讬讜转 '谞执驻职诇值讬' 讜讘讬讗转讜 转诇讜讬讛 讘注住拽 讛转讜专讛. 讗讬 谞诪讬 '谞执驻职诇值讬' 诇砖讜谉 讻住讜讬 砖讛讜讗 讟诪讬专 讜讙谞讬讝 讘讙谉 注讚谉 讘拽谉 爪驻讜专 讜诪砖诐 讬转讙诇讛 讜讬讘讗 讘讘"讗 [讘诪讛专讛 讘讬诪讬谞讜 讗诪谉].





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注诪讜谉 讜诪讜讗讘 讻讜'. 注讬' 讘专"砖 驻"讚 诪"讚 讚讬讚讬诐:


专砖"讬 讚"讛 讻住祝 讜讻讜'. 讜讻注讬谉 讝讛 诇注讬诇 爪讙 注"讗 讜讘讘专讻讜转 讚祝 讻讜 注"讘:





注专讜讱 诇谞专

讘讙诪专讗 讗讬诪转 讗转讬 讘专 谞驻诇讬 讗"诇 诪讬 讛讜讗 讘专 谞驻诇讬 讗"诇 诪砖讬讞 讜讗诪讗讬 拽专讬转 诇讬讛 讘专 谞驻诇讬 注诇 砖诐 讘讬讜诐 讛讛讜讗 讗拽讬诐 讗转 住讜讻转 讚讜讚 讛谞讜驻诇转 讜讻讜': 讬"诇 讗诪讗讬 拽专讬' 诇讬讛 讘专 谞驻诇讬 讘诇砖讜谉 专诪讝 讜诇讗 诪砖讬讞 讜讙诐 诪讛 注谞讬谉 讛砖诐 砖诇 讘专 谞驻诇讬 讜讬"诇 讚讜讚讗讬 讬讚注 讛讙讚讜诇 讛砖讜讗诇 砖讗讬谉 讗讬砖 诪讬 砖讬讜讚注 注转 讘讬讗转 讛诪砖讬讞 讚讛拽讘"讛 诇讬讘讗 诇驻讜诪讬讛 诇讗 讙诇讬 讜专爪讛 诇讛专讗讜转 砖讗讬谉 讻讜讜谞转 砖讗诇转讜 注诇 讛注转 讗诇讗 诇讬讚注 讗讬讱 讬讛讬讛 注谞讬谉 砖驻诇讜转 讛注讜诇诐 诇注转 砖讬讘讗 讜诇讻谉 讛讬讛 砖讗诇转讜 讗讬诪转 讗转讬 讘专 谞驻诇讬 诪诇砖讜谉 谞驻讬诇讛 砖讛讜讗 讛讗讬砖 砖讬讘讗 讘注转 砖讛讙讬注 讛讚讜专 注"讬 讛爪专讜转 砖注讘专讜 注诇讬讛诐 注诇 诪爪讘 讛砖驻诇 讜讛谞讘讝讛. 讜讛谞讛 讘驻住讜拽 讘讬讜诐 讛讛讜讗 讗拽讬诐 讗转 住讻转 讚讜讚 讛谞讜驻诇转 讜讙讚专转讬 讗转 驻专爪讜转讬讛谉 讙讜' 讜讘谞讬转讬讛 讻讬诪讬 注讜诇诐 驻住讜拽 讝讛 讬砖 诇讘讗专 讚讛谞讛 讛讟讘注 谞讜转谉 砖讻诇 讚讘专 讟讜讘 讻砖讬注诇讛 讜讬讜住讬祝 注诇 砖诇讬诪讜转讜 诇讗 讬讛讬讛 讻谉 讘注转 砖诇讬诪讜转讜 讗诇讗 讘转讞讬诇讛 讬专讚 诇诪讟讛 诪诪注诇转讜 讜讬驻住讚 讜讗讞"讻 讬注诇讛 诇诪注诇讛 讻诪讜 讘讞讟讛 讛谞讝专注转 砖讛讬讗 诪转讞讬诇讛 讗讜讻诇 讜讗诐 讬专爪讜 砖转讜诇讬讚 注讜讚 讻诪讜转讛 讘转讞讬诇讛 转讝专注 讜转驻住讚 讜讻谉 注谞讬谉 讛讗讚诐 讘注讜讛"讝 讻砖讬注诇讛 讘诪注诇转讜 诇讘讗 诇讬讚讬 讞讬讬 注讜讛"讘 砖讗讞专 转讞"讛 讘转讞讬诇讛 讬驻住讚 讜讬讻诇讛 讘讗专抓 讜讗讞"讻 讬讞讬讛 讜讬讜住讬祝 讘诪注诇转讜. 讜讘讝讛 讬砖 诇讬转谉 讟注诐 诇诪讛 讘转讞讬诇讛 讛讬讛 谞讘谞讛 讘讬讛诪"拽 讜谞讞专讘 讚讜讚讗讬 注讬拽专 诪注诇转 讘讬讛诪"拽 讛讜讗 诪拽讚砖 砖诇注转讬讚 诪拽讚砖 讛' 讻讜谞谞讜 讬讚讬讱 讜讛讜讗 讗讞讚 诪讝' 讚讘专讬诐 砖谞讘专讗讜 拽讜讚诐 讘专讬讗转 讛注讜诇诐 讗讘诇 诇诪注谉 讬专讗讛 讘诪注诇讛 讝讜 讘讗专抓 讘转讞讬诇讛 讛讜爪专讱 诇讛讘谞讜转 讜诇讛驻住讚 讜讗讞"讻 讬讜住讬祝 讘诪注诇讛 讛专讘讛 注诇 诪讛 砖讛讬讛 讻砖讬爪讗 诇注"诇 讜讝讛 讛驻讬' 讘讬讜诐 讛讛讜讗 讗拽讬诐 讗转 住讻转 讚讜讚 讛谞讜驻诇转 驻讬专讜砖 注"讬 砖讛讬转讛 谞讜驻诇转 讘转讞讬诇讛 讗拽讬诐 讗讜转讛 讗讘诇 诇讗 讬讛讬讛 诇讛 拽讬诪讛 讘诇讘讚 讘讗讜转讛 诪讚专讬讙讛 讻诪讛 砖讛讬转讛 讗诇讗 讜讘谞讬转讬讛 讻讬诪讬 注讜诇诐 讻诪讜 砖讛讬讛 谞讘谞讛 诇驻谞讬 讘讬诪讬 注讜诇诐 砖讛讜讗 拽讜讚诐 讘专讬讗转 讛注讜诇诐. 讜讘讝讛 讬砖 诇讬转谉 讟注诐 诇诪讛 讘注拽讘讜转 诪砖讬讞讗 讬讛讬讛 砖驻诇讜转 讛讚讜专 讻"讻 讙讚讜诇 讜讬转诪注讟讜 讛爪讚讬拽讬诐 讜转"讞 讜转讜专讛 诪讜谞讞转 讘拽专谉 讝讜讬转 砖拽讜讚诐 砖转讘讗 讛诪注诇讛 讛注诇讬讜谞讛 讬讛讬讛 讛驻住讚 诪讛砖诇诪讜转 砖讛讬转讛 讜讻诪讜 砖讗诪专谞讜 砖讛诪拽讚砖 专拽 谞讞专讘 讘注专讱 诇驻讬 讞拽 讛讟讘注 诇讛拽讬诪讜 诇讘谞讬谉 注讜诇诐 讻谉 讙诐 诪砖专转讬 讛' 讜讛谞讜砖讗讬诐 注讜诇 讛转讜专讛 讜讛诪爪讜转 讬转诪注讟讜 讻讚讬 砖讬拽讜诪讜 诇讙讜专诇诐 讜谞讛谞讬诐 诪讝讬讜 讛砖讻讬谞讛 讜注讟专讜转 讗讜专 讛拽讘"讛 讘专讗砖诐 讜讝讛讜 砖专诪讝 讘砖讗诇转讜 讗讬诪转讬 讗转讬 讘专 谞驻诇讬 驻讬专讜砖 诪转讬 讬讘讗 诪砖讬讞 砖讬爪讗 讘砖诇讬诪讜转讜 注"讬 讛谞驻讬诇讛 讛诪讜拽讚诪转 讗讬诪转讬 讬讘讗 讻诪讛 转讛讬讛 谞驻讬诇转 讛转讜专讛 讻砖讬讘讗 讜诇讝讛 讛砖讬讘 讻砖讬诪注讟讜 转"讞 讜爪专讜转 专讘讜转 讜讻讜' 讻砖讬讛讬讛 讻谉 讗讝 诪拽讜讬讬诪转 讛谞驻讬诇讛 讗砖专 注诇讬讛 谞讗诪专 讗拽讬诐 讗转 住讻转 讚讜讚 讛谞讜驻诇转 讜讘谞讬转讬讛 讻讬诪讬 注讜诇诐:





讘讗专 砖讘注

转"专 谞注诪谉 讙专 转讜砖讘 讛讬讛. 驻专砖"讬 砖诇讗 拽讘诇 注诇讬讜 砖讗专 诪爪讜转 讜拽讘诇 注诇讬讜 砖诇讗 诇注讘讜讚 注"讗 诪砖诪注 诪转讜讱 驻讬专讜砖讜 砖讙专 转讜砖讘 讗讬谞讜 爪专讬讱 诇拽讘诇 注诇讬讜 砖讜诐 诪爪讜转 专拽 砖诇讗 诇注讘讜讚 注"讗 讘诇讘讚 讜拽砖讛 诇讬 砖讛专讬 转谞讬讗 讘注"讗 驻专拽 讛砖讜讻专 讗讬讝讛讜 讙专 转讜砖讘 讻诇 砖拽讘诇 注诇讬讜 砖诇讗 诇注讘讜讚 注"讗 讚讘专讬 专"诪 讜讞讻诪讬诐 讗讜诪专讬诐 讻诇 砖拽讘诇 注诇讬讜 砖讘注 诪爪讜转 砖拽讘诇讜 注诇讬讛诐 讘谞讬 谞讞 讗讞专讬诐 讗讜诪专讬诐 讻讜' 讜讬讚讜注 讚讛诇讻讛 讻讞讻诪讬诐 讜讻谉 驻住拽 讘讛讚讬讗 讛专诪讘"诐 讝"诇 讘驻讬"讚 诪讛诇讻讜转 讗讬住讜专 讘讬讗讛 讜讝"诇 讗讬讝讛讜 讙专 转讜砖讘 讝讛 注"讗 砖拽讘诇 注诇讬讜 砖诇讗 诇注讘讜讚 注"讗 注诐 砖讗专 讛诪爪讜转 砖谞爪讟讜讜 讘谞讬 谞讞 讻讜' (讜诇诪讛 谞拽专讗 转讜砖讘 诇驻讬 砖诪讜转专 诇谞讜 诇讛讜砖讬讘讜 讘讬谞讬谞讜 讘讗"讬 讻诪驻讜专砖 讘注专讻讬谉 驻专拽 讛诪拽讚讬砖) 讜讻谉 讻转讘 讛专诪讘"诐 讘驻讬"讗 诪讛诇讻讜转 诪讗讻诇讜转 讗住讜专讜转 讜讘驻"讞 诪讛诇' 诪诇讻讬诐 讜谞讙专专讜 讗讞专讬讜 讛驻讜住拽讬诐 讗"讻 讛讬讗讱 砖讘拽 专砖"讬 讞讻诪讬诐 讜驻讬专砖 讻专"诪. 讜砖诪讗 讬"诇 讚专砖"讬 住讘专 讚讚讜拽讗 诇注谞讬谉 诇讛讞讬讜转讜 讛爪专讬讻讜 讞讻诪讬诐 砖讬拽讘诇 注诇讬讜 砖讘注 诪爪讜转 砖谞爪讟讜讜 讘谞讬 谞讞 讻讚讙专住讬谞谉 注诇讛 讚讛讛讬讗 讘专讬讬转讗 砖讛讘讗转讬 讻讬 转谞讬讗 讛讛讬讗 诇讛讞讬讜转讜 讻诇讜诪专 诇注谞讬谉 诇讛讞讬讜转讜 讘注讬谞谉 讙专 转讜砖讘 讙诪讜专 讗讘诇 诇注谞讬谉 砖讗专 讚讬谞讬诐 砖讘讻诇 讛转讜专讛 讻讜诇讛 住讙讬 讘砖拽讘诇 注诇讬讜 砖诇讗 诇注讘讜讚 注"讗 讘诇讘讚. 讻讱 谞"诇:





诪专讗讬转 讛注讬谉

诪讘谞讬 讘谞讬讜 砖诇 住讬住专讗 讜讻讜'. 注诪"砖 讘驻转讞 注讬谞讬诐 讜注诪"砖 讘谞讞诇 砖讜专拽 讘讛驻讟专转 讘砖诇讞 讜讘讛砖诪讟讜转 砖诐 讚祝 驻' 讜讘讞讜诪转 讗谞讱 讘转讛诇讬诐 诪讝诪讜专 爪"讝 注"砖:





驻转讞 注讬谞讬诐

诪讘谞讬 讘谞讬讜 砖诇 住讬住专讗 诇诪讚讜 转讜专讛 讘讬专讜砖诇诐. 讛专诪"注 讘住驻专 讛诪讗诪专讜转 诪讗诪专 讞讬拽讜专 讚讬谉 讞诇拽 讛' 驻专拽 讬讜"讚 讜讬"讗 讻转讘 讚专' 注拽讬讘讗 讬爪讗 诪讬注诇 砖讘讗 注诇讬讛 住讬住专讗. 讜专讗讬转讬 诇讛专讘 讝讬转 专注谞谉 讘住驻专 讬讛讜砖注 砖讛拽砖讛 诪砖诐 讛讙讗讜谉 诪讛专"专 讬砖专讗诇 讗讘"讚 讚拽"拽 拽讗诇讬砖 讚专"注 住"诇 讚讙讜讬 讜注讘讚 讛讘讗 注诇 讘转 讬砖专讗诇 讛讜诇讚 诪诪讝专 讜诇驻讬 诪"砖 讘讬诇拽讜讟 讬讛讜砖注 砖讛讬转讛 讙讬讜专转 讬"诇 砖谞转讙讬讬专讛 讗讞"讱 注讻"讚 讜诇讗 谞讛讬专讗 讚讘注讜讚讛 讘讙讬讜转讛 讗讬讱 转讗诪专 注诇讬讛 讘谞讘讜讗讛 讚讘讜专讛 转讘讜专讱 诪谞砖讬诐. 讜讗诪专讜 专讝"诇 诪讛讗诪讛讜转. 讜注讜讚 讞讘专 讛拽谞讬 讗讬讱 谞砖讗 讙讜讬讛. 讜讗驻砖专 讚谞转讙讬讬专讛 讜诇讻讱 谞砖讗讛 讞讘专 讛拽谞讬 讗讱 讛讬讛 讞住专 转谞讗讬 讘讙讬专讜转 讘讗讜驻谉 砖诇驻讬 讛讚讬谉 谞讞砖讘转 讙讜讬讛 讜讞讘专 讛拽谞讬 诇讗 讬讚注 砖诇讗 讛讬转讛 讙讬讜专转 讻讚讬谉. 讜砖讜讘 谞转讙讬讬专讛 讻讛讜讙谉 注诇 驻讬 讛讚讬谉. 讜讛讬讜转专 谞讻讜谉 讻讬 讛谉 讛谉 诪驻诇讗讜转 转诪讬诐 讚注讬诐 讻转诪专 讜专讜转 讜谞注诪讛. 讜讗诪专讜 讚讟讜讘转谉 砖诇 专砖注讬诐 专注讛 诇爪讚讬拽讬诐 讜讻转讬讘 砖诪讬讻讛 讜讗专讝"诇 砖诪讬 讻讛 砖诇讗 讻讬讜谞讛. 讜砖谞讗 讜砖谞讗 诪讙讜讬 讛讘讗 注诇 讘转 讬砖专讗诇 讚注诇诪讗. 讜讛讜讻砖专 注"驻 讚讘讜专讛 讛谞讘讬讗讛:


诪讘谞讬 住谞讞专讬讘 诇诪讚讜 转讜专讛 讘专讘讬诐 讜诪讗谉 谞讬谞讛讜 砖诪注讬讗 讜讗讘讟诇讬讜谉. 讚讬讬拽 诇讜诪专 讘专讘讬诐 诇专讘讜转讗 讚讛讜讜 谞砖讬讗 讜讗讘"讚 讜讗祝 注诇 讙讘 讚讘注讬谞谉 诇谞砖讬讗讜转 砖讬讛讬讜 讗讘讬讜 讜讗诪讜 诪讬砖专讗诇 砖讗谞讬 讛讻讗 砖诇讗 讛讬讛 讚讜讙诪转谉 讘讬砖专讗诇. 讻"讻 讛专砖讘"抓 讘住驻专 诪讙谉 讗讘讜转 驻"讗. 讜诪讚讘专讬讜 谞住转专讜 讚讘专讬 讛专讘 讻谞讛"讙 讘讞"诪 住讬诪谉 讝' 讻诪"砖 讘注谞讬讜转讬 讘住驻专讬 讛拽讟谉 讘专讻讬 讬讜住祝 讞"诪 砖诐 讚祝 讻"讚. 讜注转讛 谞讚驻住 住驻专 讚注转 讝拽谞讬诐 讜讛专讗讜 诇讬 砖讻谉 讻转讘 住诪"讙 讛讘讬讗讜 诪谞讞转 讬讛讜讚讛 专讬砖 驻专砖转 诪砖驻讟讬诐 注"砖. [讗讬讘专讗 讚砖诐 讻转讬讘 讛专"诪 诪拽讜爪讬 讜讞砖讘转讬 砖讛讜讗 住诪"讙 讜讻诪讚讜诪讛 砖讗讞专 讝诪谉 诪讬讚讬 注讜讘专讬 讘诪谞讞转 讬讛讜讚讛 专讗讬转讬 讗讬讝讛 诇砖讜谉 砖诪砖诐 讛讘谞转讬 砖讛专"诪 诪拽讜爪讬 砖诪讝讻讬专 讗讬谞讜 讛住诪"讙]:


诪讘谞讬 讘谞讬讜 砖诇 讛诪谉 诇诪讚讜 转讜专讛 讜讻讜'. 诇讻讗讜专讛 拽砖讛 砖讛专讬 讗诪专讜 讘诪讻讬诇转讗 住讜祝 讘砖诇讞 讚讗讬谉 诪拽讘诇讬诐 讙专讬诐 诪注诪诇拽 讜讗讞专 讝诪谉 专讗讬转讬 砖讻谉 讛拽砖讛 讛专讘 注讬讜谉 讬注拽讘 讜讛谞讬讞 讘爪"注. 讗讬讘专讗 讚诪讚讘专讬 讛专诪讘"诐 驻讬"讘 讚讗住讜专讬 讘讬讗讛 讚讬谉 讬"讝 砖讻转讘 讻诇 讛讙讜讬诐 讻诇诐 讻砖讬转讙讬讬专讜 讜讬拽讘诇讜 注诇讬讛诐 讻诇 讛诪爪讜转 砖讘转讜专讛 讜讻讜' 讛专讬 讛谉 讻讬砖专讗诇 诇讻诇 讚讘专 诪砖诪注 讚讙诐 诪注诪诇拽 诪拽讘诇讬诐 讙专讬诐 讚讛讗 拽驻住讬拽 讜转谞讬 讻诇 讛讙讜讬讬诐 讻诇诐. 讜讻谉 驻"讜 讚诪诇讻讬诐 诪砖诪注 讚诪拽讘诇讬诐 讝' 诪爪讜转 讜诪砖诇讬诪讬诐. 讜讛讬讛 讗驻砖专 诇讜诪专 讚讛专诪讘"诐 诇讗 讞砖 诇诪讻讬诇转讗 诪砖讜诐 讚住讘专 讚讛讗 讚讗诪专讜 讘砖"住 诪讘谞讬 讘谞讬讜 砖诇 讛诪谉 诇诪讚讜 转讜专讛 讛讜讗 讛驻讱 讛诪讻讬诇转讗 讜驻住拽 讻讙诪专讬谉. 讜谞诪砖讱 诪讝讛 讚讘诪讻讬诇转讗 讛谞讝讻专 讗诪专讜 讚诪讛 砖讛专讙 讚讜讚 讙专 注诪诇拽讬 讛讬讛 砖讝讻专 砖讗讬谉 诪拽讘诇讬诐 讙专讬诐 诪注诪诇拽 讜讗诇讜 讛专诪讘"诐 住驻讬"讞 讚住谞讛讚专讬谉 讻转讘 讚诪讛 砖讛专讙 讚讛注"讛 诇讙专 注诪诇拽讬 讛讜专讗转 砖注讛 讛讬转讛 诪砖诪注 讚住讘专 讛专诪讘"诐 讚讛讬讛 讙专 讗诇讗 讚讛专讙讜 讘讛讜专讗转 砖注讛 讜讻讘专 讻转讘转讬 讻谉 讘注谞讬讜转讬 讘住驻专讬 讛拽讟谉 专讗砖 讚讜讚 专讬砖 驻专砖转 讬转专讜 讘住"讚:
讜专讗讬转讬 诇讛专讘 诪讙讬诇转 住驻专 诇讗讜讬谉 拽讟"讜 讚讛拽砖讛 讛讗 讚讗诪专讬谞谉 诪讘谞讬 讘谞讬讜 砖诇 讛诪谉 讜讻讜' 注诐 讛诪讻讬诇转讗 讛谞讝讻专 讜讻转讘 讚讘住驻专 讞"讬 讛拽砖讛 讝讛 讜讻谉 讗讬讱 拽讘诇讜 讘讬诪讬 诪专讚讻讬 讙专讬诐 诪注诪诇拽 讜讻转讘 讚诪注爪诪诐 谞转讙讬讬专讜 讻诪"砖 讛转讜住' 讛谞讬 讙专讬 讗专讬讜转 讛诐 讚讬讬拽讗 谞诪讬 诪"砖 讘诪讻讬诇转讗 讜诪讘讬转讜 砖诇 注诪诇拽 诇讗 讬拽讘诇讜 讜诇讗 讗诪专 诇讗 讬转讙讬讬专讜 讜讻转讘 注诇 讝讛 讜讗讬谉 讝讛 诪住驻讬拽 讚讗"讻 讗诪讗讬 讛专讙讜 讚讜讚 诇讗讜转讜 讙专 注诪诇拽讬 讚讬诇诪讗 诪注爪诪讜 谞转讙讬讬专 讜注讜讚 讻讬讜谉 砖讻诇 讬砖专讗诇 诪爪讜讜讬谉 砖诇讗 诇拽讘诇诐 讛讬讻讬 诪砖讻讞转 讘讛讜 讙专讜转 讜讛讗 拽讬"诇 讚讗诐 谞转讙讬讬专 讘讬谞讜 诇讘讬谉 注爪诪讜 讗祝 讘讚讬注讘讚 注讚讬讬谉 讛讜讗 讙讜讬 讜讻讜' 讜讘讚讬注讘讚 讘注讬 讙' 讜讻讜' 砖讬拽讘诇 讛诪爪讜转 讘驻谞讬 讙' 注讻"诇. 讜讗谞讬 讘注谞讬讬 讗讜诪专 讚讚讘专讬 住驻专 讛谞讝讻专 诪讗讬砖 诇讜拽讞讜 讛讜讗 讛专讘 讛讞住讬讚 诪讛专"砖 讘谉 讗诇拽讘抓 讝诇讛"讛 讘住驻专 诪谞讜转 讛诇讜讬 讚祝 拽讬"讘 注"砖 讘讗讜专讱. 讜诪讛 砖讛拽砖讛 讛专讘 诪讙讬诇转 住驻专 讚讛讬讻讬 诪砖讻讞转 讘讛讜 讙专讜转. 诇讗 注诇讬讜 转诇讜谞讜转讬讜 讗诇讗 注诇 讛转讜住' 砖讻转讘讜 讘讬讘诪讜转 讚祝 讻"讚 注"讘 讚讛拽砖讜 讚讘讬诪讬 讚讜讚 谞转讜住驻讜 讙专讬诐 拽"谉 讗诇祝 讜转讬专爪讜 讚诪注爪诪谉 谞转讙讬讬专讜 讻讚讗砖讻讞谉 讙讘讬 诪专讚讻讬 讜讗住转专 讜专讘讬诐 诪注诪讬 讛讗专抓 诪转讬讛讚讬诐 讜砖诐 讗诪专讜 讘砖"住 注诇 讙专讬诐 讚讘讬诪讬 诪专讚讻讬 讜讗讬谞讱 讻诇诐 讙专讬诐 讛诐. 讜转讜 讚拽讜砖讬转讜 诇拽"诪 讚讻讘专 讻转讘 讛专诪讘"诐 驻讬"讙 讚讗住讜专讬 讘讬讗讛 讚讬谉 讟"讜 讜讝"诇 诇驻讬讻讱 诇讗 拽讘诇讜 讘"讚 讙专讬诐 讻诇 讬诪讬 讚讜讚 讜砖诇诪讛 讜讻讜' 讜讗注驻"讻 讛讬讜 讙专讬诐 讛专讘讛 诪转讙讬讬专讬诐 讘讬诪讬 讚讜讚 讜砖诇诪讛 讘驻谞讬 讛讚讬讜讟讜转 讚讛讬讜 讘"讚 讛讙讚讜诇 讞讜砖砖讬谉 诇讛诐 诇讗 讚讜讞讬谉 讗讜转诐 讗讞专 砖讟讘诇讜 诪讻诇 诪拽讜诐 讜诇讗 诪拽专讬讘讬谉 讗讜转诐 注讚 砖转专讗讛 讗讞专讬转诐 注讻"诇 讜讻转讘 讛讛"诪 讚讗诪专讬 驻专拽 讛注专诇 诇讗 拽讘诇讜 讙专讬诐 讘讬诪讬 讚讜讚 讜砖诇诪讛 讜讗诪专讜 讚谞转讜住驻讜 拽"谉 讗诇祝 讙专讬诐 讜诪转讜讱 讻讱 讘讬讗专 专讘讬谞讜 砖讘"讚 讛讚讬讜讟讜转 诪讙讬讬专讬诐 讗讜转诐 讜讘讚讬注讘讚 讻诇诐 讙专讬诐 讜讻"讻 诪谉 讛诪驻专砖讬诐 注讻"诇 讛专讬 讚诪砖讻讞转 讙专讜转 讜诪注爪诪谉 谞转讙讬讬专讜 讛讬讬谞讜 砖诇讗 讛讬讛 注"驻 讘"讚 讛讙讚讜诇 讗诇讗 谞转讙讬讬专讜 诇驻谞讬 讘"讚 讛讚讬讜讟讜转 讜诪讛 砖讛拽砖讛 讚讗诪讗讬 讛专讙 讚讜讚 讛诪注"讛 诇讙专 注诪诇拽讬 讬砖 诇讜诪专 讚讻讬讜谉 讚诇讗 讛讬讛 讻讬 讗诐 注驻"讬 讘"讚 讛讚讬讜讟讜转 讚讜讚 讛注"讛 诪讬讞讛 讜诇讗 拽讘诇 讙专讜转讜 讜诇讚注转 讛诪讻讬诇转讗 谞讝讻专 诪讛 砖讙讝专 讛拽讘"讛 砖诇讗 讬拽讘诇讜 诪注诪诇拽 讜诪讜讻专讞 砖讛讜讗 诪注爪诪讜 诇驻谞讬 讘"讚 讛讚讬讜讟讜转 讜讛讜讗 诪讬讞讛 砖诇讗 讬讛讬讛 讙专 讜讛专讙讜 讜讗讛"谞 砖讗诐 谞专讗讛 诇讘"讚 讛讙讚讜诇 诇讛注诇讬诐 注讬谉 专砖讗讬谉:


讜讗祝 诪讘谞讬 讘谞讬讜 砖诇 讗讜转讜 专砖注 讘拽砖 讛拽讘"讛 讜讻讜'. 讛讬讬谞讜 讚讻转讬讘 专驻讬谞讜 讜讻讜' 驻讬专砖"讬 砖讛讬讛 讛拽讘"讛 诪讘拽砖 诇专驻讗转讜 诇讛讻谞讬住 诪讘谞讬 讘谞讬讜 转讞转 讻谞驻讬 讛砖讻讬谞讛 讜讬砖 诇讛专讙讬砖 拽爪转 讚注讚讬谉 诇砖讜谉 专讬驻讬谞讜 讗讬谞讜 诪转讬砖讘 注诇 讛诪讞砖讘讛. 讜讗驻砖专 诇讜诪专 讚讜讚讗讬 讛讗 讚讬爪讗讜 诪住讬住专讗 讜住谞讞专讬讘 讜讛诪谉 诇讜诪讚讬 转讜专讛 讛诐 诪谞讬爪讜爪讬 讛拽讚讜砖讛 讗砖专 讘转讜讻诐 讚讻转讬讘 讜讗转讛 诪讞讬讛 讗转 讻诇诐 讜讗讬谉 讚讘专 讘注讜诇诐 诪转拽讬讬诐 讘诇转讬 谞讬爪讜抓 拽讚讜砖 砖讬砖 讘讜 讻诪"砖 讞讻诪讬 讛诪讚注. 讜诪讗诇讜 谞讬爪讜爪讬 讛拽讚讜砖讛 讗砖专 讘拽专讘诐 讬爪讗讜 讗砖诇讬 专讘专讘讬 讻讬 谞转讘专专讜 诪讛诐 讜讛讬讜 诇诪讗讜专讜转. 讜讗讬谉 住驻拽 讻讬 讙诐 讘谞讘讜讻讚谞爪专 讛讬讛 讘讜 谞讬爪讜抓 注诇讬讜谉 讜拽讚讜砖 讛诪拽讘讬诇 诇住讟"讗 砖诇讜 专讬砖讗 讚讚讛讘讗 讜讛拽讘"讛 讛讬讛 专讜爪讛 诇讛讜爪讬讗诐 诇讗讜专 讻讬 诪讘谞讬 讘谞讬讜 讬转讙讬讬专讜 讜讬诇诪讚讜. 讜诪讚讛"讚 诇讗 讛谞讬讞讛. 讗诪谞诐 注"讻 驻谞讬诐 诇讗 讬讚讞 诪诪谞讜 谞讚讞 讜谞讬爪讜爪讬 讛拽讚讜砖讛 砖讛讬讜 讘讗讜转讜 专砖注 讬爪讗讜 诇讗讜专. 专拽 砖讘转讞诇讛 讘讗讜 讘讙讜讬 诪讗讜诪讛 讗讞专转 讜讻讬讜爪讗 讜诪讘谞讬 讘谞讬讜 砖诇 讗讜转讜 讙讜讬 谞转讙讬讬专讜 讗讘诇 诇讗 谞讬讻专 讻诇诇 砖讛诐 诪讗讜转讜 专砖注 讜讗讘讚 讝讻专讜. 讜讝"砖 专讬驻讬谞讜 诇讘讘诇 讻讬 讘讗诪转 谞讬爪讜爪讬 讛拽讚讜砖讛 诇讗 谞讗讘讚讜 讜讬爪讗讜 诇讗讜专 讗讱 诇讗 谞专驻转讛 砖诇讗 谞讬讻专 砖讘讗讜 诪讗讜转讜 专砖注 专拽 讘讗讜 注"讬 讙讜讬 讗讞专 讘拽爪讜讬 讗专抓 讗砖专 诇讗 讬讝讻专 讜诇讗 讬驻拽讚 砖诐 讘讻诇 讜谞"谞 讻诇诇:

